Amukukake Kuyeeya Kwabantu Bamunyika | Yakwiiya\n‘Amucenjele kuti kutabi muntu uumoongelezya kuti mucegwe kwiinda mubusongo bwabantu alweeno . . . lwamunyika eeyi.’—KOL. 2:8.\nIno ndulayo nzi lwaluyando mwaapostolo Paulo ndwaakapa kujatikizya kuyeeya kwabantu bamunyika?\nIno ncikozyanyo nzi cakuyeeya kwabantu bamunyika, alimwi ino mbuti mbotukonzya kucikaka?\nIno makani aali mucibalo eeci amugwasya buti?\n1. Ino ndulayo nzi mwaapostolo Paulo ndwaakalembela Banakristonyina? (Amubone cifwanikiso icili kumatalikilo aacibalo.)\nMWAAPOSTOLO PAULO wakalemba lugwalo lwakwe ku Banakristo baku Kolose kumamanino akwaangwa kwakwe kwakusaanguna mu Roma, naa mumyaka yakuma 60-61 C.E. Wakabaambila kaambo ncocakali kuyandika “kumvwisya zintu zyakumuuya.” (Kol. 1:9) Paulo wakayungizya kuti: “Ndaamba boobu kutegwa kutabi muntu uuli woonse uumweena amakani aakoongelezya. Amucenjele kuti kutabi muntu uumoongelezya kuti mucegwe kwiinda mubusongo bwabantu alweeno, kweelana atunsiyansiya twabantu alimwi azintu zyantalisyo zyamunyika eeyi ikutali kweelana a Kristo.” (Kol. 2:4, 8) Paulo wakazumanana kupandulula kaambo mizeezo imwi iyakadumide ncoyatakaluzi alimwi akaambo kuyeeya kwabantu bamunyika ncokukonzya kubakwelelezya bantu batalondokede. Mucikozyanyo, kulakonzya kupa kuti muntu alimvwe kuba musongo alimwi akuti ulabainda bamwi. Makanze aalugwalo akali aakugwasya bakwesu kukaka kuyeeya kwabantu bamunyika azilengwa zibyaabi.—Kol. 2:16, 17, 23.\n2. Ino nkaambo nzi ncotutiilange-lange zikozyanyo izijatikizya kuyeeya kwabantu bamunyika?\n2 Kuyeeya kwabantu bamunyika takubikkili maano naa kulaanyansya malailile aa Jehova, alimwi asyoonto-syoonto kulakonzya kupa kuti lusyomo lwesu luceye. Mazuba aano, toonse tulizingulukidwe akuyeeya kwabantu bamunyika. Kulakulwaizyigwa a TV, a Intaneti, kumulimo naa kucikolo. Mucibalo eeci, tulalanga-langa ncotukonzya kucita kutegwa kuyeeya kuli boobo kutanyonganyi mizeezo yesu. Tulalanga-langa zikozyanyo zyosanwe izijatikizya kuyeeya kwabantu bamunyika alimwi akubandika mbotukonzya kwiikaka mizeezo eeyo.\nSENA TUYANDIKA KUSYOMA MULI LEZA?\n3. Ino nkuyeeya kuli buti nkobabikkila maano bantu banji, alimwi nkaambo nzi?\n3 “Ndilakonzya kuba muntu uuli kabotu nokuba kuti tandisyomi muli Leza.” Mumasi manji, tacigambyi kumvwa bantu baamba kuti tabasyomi muli Leza, balibona kuti tabali bakombi. Ambweni kunyina nobabikkila maano kumakani aakuti Leza nkwali, babikkila buyo maano kumuzeezo wakuba alwaanguluko lwakucita zintu nzyobayanda. (Amubale Intembauzyo 10:4.) Bamwi balakonzya kulimvwa kuba abusongo bwamunyika ciindi nobaamba kuti, “Ndilakonzya kuba azyeelelo zisumpukide nokuba kuti tandisyomi muli Leza.”\n4. Ino mbuti mbotukonzya kugwasya muntu iwaamba kuti kunyina Mulengi?\n4 Sena ncobaamba bantu batasyomi kuti kunyina Mulengi ciyeeme atwaambo tumvwika? Ciindi muntu nabikkila maano kusayaansi kutegwa azyibe naa buumi bwakalengwa buya, ulakonzya kusweeka akaambo kamakani manji aindene-indene. Pele mubwini bwiinguzi tabukatazyi. Ikuti naa ŋanda iyandika muntu umwi kutegwa iyakwe, sena inga tiicainda aawo kujatikizya zintu zipona? Mubwini, maseelo aapona imasyoonto kapati anyika alijisi bumpiyompiyo kapati kwiinda ŋanda iili yoonse nkaambo alakonzya kucita ncoitakonzyi kucita ŋanda nkokuti kupanga maseelo aambi kuzwa kuseelo lyomwe. Aboobo maseelo aaya alakonzya kuyobola akukkopolola makani aayandika kutegwa apange maseelo aambi kuzwa kulingawo. Ino bupange bwamaseelo aapona bwakazwa kuli? Bbaibbele liingula kuti: “Iŋanda iili yoonse kuli wakaiyaka, pele ooyo wakapanga zintu zyoonse ngu Leza.”—Heb. 3:4.\n5. Ino ncinzi ncotukonzya kwaamba kujatikizya muzeezo wakuti muntu umwi ulakonzya kuzyiba cibotu kakunyina kusyoma muli Leza?\n5 Ino ncinzi ncotukonzya kwaamba kujatikizya muzeezo wakuti muntu ulakonzya kuzyiba cibotu kakunyina kusyoma muli Leza? Ijwi lya Leza lilaamba kuti bantu batasyomi inga kabajisi zyeelelo zimwi zili kabotu. (Rom. 2:14, 15) Mucikozyanyo, inga kababalemeka akubayanda bazyali babo. Pele ino inga zyasyomwa buti zyeelelo zyakulilemeka zyamuntu uukaka kuzumina Mulengi wesu siluyando kuti ngonguwe uubikka zyeelelo zyakuzyiba cibotu acibi? (Is. 33:22) Mazuba aano bantu banji ibasongo balazumina kuti ibukkale bwaindila kubija aano anyika businizya kuti bantu bayandika lugwasyo lwa Leza. (Amubale Jeremiya 10:23.) Aboobo tatweelede kusunkwa kuyeeya kuti muntu umwi ulakonzya kuzyiba cibotu kakunyina kusyoma muli Leza alimwi akutobela zyeelelo zyakwe.—Int. 146:3.\nSENA TUYANDIKA BUKOMBI?\n6. Ino bantu banji babubona buti bukombi?\n6 “Mulakonzya kukkomana nokuba kuti kunyina bukombi.” Cikozyanyo eeci cakuyeeya kwabantu bamunyika cilabakkomanisya bantu banji akaambo kakuti babona bukombi kuti tabukondelezyi alimwi tabugwasyi. Kuyungizya waawo, zikombelo zinji zipa kuti bantu bazwe kuli Leza kwiinda mukuyiisya mulilo wahelo, kubwezelela mulumbo, naa kukambauka twaambo twacisi. Nkakaambo kaako ncouyaabukomena mweelwe wabantu ibalimvwa kuti balakonzya kukkomana kakunyina bukombi! Bantu ibali boobo balakonzya kwaamba kuti, “Makani aakumuuya ndilaayanda, pele tandinjili mumbunga zyabukombi.”\n7. Ino mbuti bukombi bwakasimpe mbobupa lukkomano?\n7 Sena masimpe kuti muntu ulakonzya kukkomana kakunyina bukombi? Bwini mbwakuti umwi ulakonzya kukkomana kakunyina bukombi bwakubeja, pele muntu takonzyi kuba alukkomano lwini-lwini ccita kuti kajisi cilongwe a Jehova, walo waambwa kuti ngu “Leza uukkomene.” (1Tim. 1:11) Zyoonse nzyacita Leza zilabagwasya bamwi. Babelesi bakwe balikkomene nkaambo babikkila maano kugwasya bamwi. (Mil. 20:35) Mucikozyanyo, atulange mbuli bukombi bwakasimpe mbobupa kuti kube lukkomano mumukwasyi. Bukombi bwakasimpe bulatuyiisya kubapa bulemu mbotukwetene limwi, kubona zikonke zyamucikwati kuti zilisetekene, kutantamuka bumambe, kukomezya bana bajisi bulemu, alimwi akutondezyanya luyando lwini-lwini. Aboobo, bukombi buli boobu bulabakamantanya bantu mumbungano zikkomene alimwi akuba alukkomano lwabunyina bwanyika yoonse.—Amubale Isaya 65:13, 14.\n8. Ino mbuti mbotukonzya kulubelesya lugwalo lwa Matayo 5:3 kubandika mubuzyo wakuti, Ino ncinzi cipa kuti bantu kabakkomana?\n8 Mbuti mbotukonzya kuulanga-langa muzeezo wakuti muntu ulakonzya kukkomana kakunyina kubelekela Leza? Amuyeeye mubuzyo ooyu, Ino ncinzi cipa kuti bantu kabakkomana? Bamwi balakkutila amulimo ngobajisi, cisobano naa cintu ncobayandisya kucita. Bambi balakkutila kwiinda mukulanganya mukwasyi naa balongwe. Zintu zyoonse eezyi zilakonzya kuleta lukkomano, pele buumi bwesu bulijisi makanze mapati alo aaleta lukkomano lutamani. Mukwiimpana abanyama, tulakonzya kumuzyiba Mulengi wesu akumubelekela cakusyomeka. Twakalengwa munzila yakuti katujana lukkomano kwiinda mukucita boobo. (Amubale Matayo 5:3.) Mucikozyanyo, bakombi bakasimpe balakkomana akukulwaizyigwa kapati kwiinda mukuswaangana antoomwe kutegwa bamukombe Jehova. (Int. 133:1) Kunze lyaboobo balakkomana alukamantano lwabunyina, kupona buumi buli kabotu alimwi akuba abulangizi.\nSENA TUYANDIKA ZYEELELO ZYAKULILEMEKA?\n9. (a) Ino muzeezo nzi uudumide munyika kujatikizya koonana? (b) Ino nkaambo nzi Jwi lya Leza ncolikasya koonana kutali kwamu mulawo?\n9 “Ino nkaambo nzi koonana kutali kwamu mulawo ncokukasyigwa?” Bantu balakonzya kutwaambila kuti: “Tweelede kulikkomanisya mubuumi. Ino nkaambo nzi koonana kutali kwamu mulawo ncokukasyigwa?” Muzeezo wakuti Munakristo weelede kubona koonana kutali kwamu mulawo kuti kuli kabotu tauluzi. Ino nkaambo nzi? Nkaambo kakuti Jwi lya Leza lilakasya bwaamu. * (Amubale 1 Batesalonika 4:3-8.) Jehova ulijisi nguzu zyakutupa milawo nkaambo ngonguwe wakatulenga. Leza waamba kuti mwaalumi amwanakazi ibakwetene balikke mbabazumizyidwe koonana. Leza ulatupa milawo akaambo kakuti ulatuyanda. Milawo njatupa ilatugwasya. Mikwasyi iitobela milawo ilaba aluyando, bulemu alimwi alukwabililo. Leza ulabasubula aabo ibasotoka milawo yakwe acaali.—Heb. 13:4.\n10. Ino mbuti Munakristo mbwakonzya kutantamuka bwaamu?\n10 Ijwi lya Leza lilatuyiisya mbotukonzya kubutantamuka bwaamu. Nzila imwi iiyandika kutegwa tucite oobo nkwiinda mukweendelezya zintu nzyotubona. Jesu wakaamba kuti: “Kufwumbwa muntu uulangisisya mukaintu cakumunyomenena, wacita kale bumambe anguwe mumoyo wakwe. Lino ikuti liso lyako lyalulyo kalikulebya, kolinonkola akulisowa.” (Mt. 5:28, 29) Aboobo, Munakristo ulatantamuka kweebelela zintu ziletela muzeezo wakoonana, naa kuswiilila nyimbo izijisi majwi aacisapi. Mwaapostolo Paulo wakalembela Banakristonyina kuti: “Amujaye zizo zyamubili wanu eezyo zili anyika kujatikizya zisusi mbuli bwaamu.” (Kol. 3:5) Kuyungizya waawo, tweelede kweendelezya mizeezo yesu alimwi azintu nzyotwaamba.—Ef. 5:3-5.\nSENA TWEELEDE KUJANA MULIMO UUVWOLWA MALI MANJI?\n11. Ino nkaambo nzi kujana mulimo uuvwolwa mali manji ncokunga kwalibonya kuti nkubotu?\n11 “Kujana mulimo uuvwolwa mali manji ncecintu cipati ciletela lukkomano.” Bantu banji batukulwaizya kuba amakanze aakujana mulimo uuvwolwa mali manji. Mulimo uli boobo ulakonzya kutupa kuba aampuwo, kuba acuuno caatala, alimwi akuba alubono lunji. Akaambo kakuti banji babona kuti kujana mulimo uuvwolwa mali manji ncecintu ciyandika mubuumi, Munakristo ulakonzya kutalika kuyeeya boobo awalo.\n12. Sena kuzwidilila mukujana mulimo uuvwolwa mali manji ncecintu cipati ciletela lukkomano?\n12 Sena masimpe kuti kuzwidilila mukujana mulimo uuvwolwa mali manji uupa kuba acuuno caatala alimwi ampuwo kuletela lukkomano lutamani? Peepe. Amuyeeye kuti kuyandisya kweendelezya bamwi alimwi amambonwa nzyezisusi zyakapa kuti Saatani acegwe, pele takkomene, ulinyemede kapati. (Mt. 4:8, 9; Ciy. 12:12) Tweezyanisya alukkomano lutamani luboola kwiinda mukupa kuti bantu bagwasyigwe abusongo buzwa kuli Leza kutegwa bakajane buumi butamani, mulimo uuvwolwa mali manji uleta buyo kukkutila kusyoonto. Kuyungizya waawo, muuya wanyika eeyi ukulwaizya kuzundana kapati. Upa kuti bantu kabazundana, kababa amunyono, mpoonya kumamanino cilalibonya kuti “nkutandaanya buyo muwo.”—Muk. 4:4.\n13. (a) Ino tweelede kuubona buti mulimo wakumubili? (b) Kweelana alugwalo Paulo ndwaakalembela bana Tesalonika, ino ncinzi cakamupa kukondwa kapati?\n13 Masimpe, tweelede kubeleka kutegwa tujane ziyandika mubuumi, alimwi kunyina cilubide kusala mulimo ngotukkomanina. Pele mulimo wakumubili taweelede kuba ncecintu ciyandika kapati mubuumi bwesu. Jesu wakaamba kuti: “Taakwe uukonzya kubelekela basimalelo bobilo; nkaambo uyoosula umwi akuyanda umbi, naa uyoosyomeka kuli umwi akusampula umbi. Tamukonzyi kubelekela Leza alimwi a Lubono.” (Mt. 6:24) Ciindi notusaanguna kubikkila maano kukubelekela Jehova akuyiisya bamwi Jwi lyakwe, tulajana lukkomano lutaambiki. Eeci ncecakamucitikila mwaapostolo Paulo ciindi cimwi. Kumatalikilo mubuumi bwakwe, wakatalikide mulimo waatala kapati mubukombi bwaba Juda, pele wakajana lukkomano lwini-lwini ciindi naakatalika kugwasya bantu kuba basikwiiya alimwi akulibonena bantu mbobakautambula mulumbe wa Leza ambowakacinca buumi bwabo. (Amubale 1 Batesalonika 2:13, 19, 20.) Kunyina mulimo uumbi uupa kukkutila mbuli yooyu.\nLukkomano lutamani lulaboola kwiinda mukupa kuti bantu bagwasyigwe abusongo buzwa kuli Leza (Amubone muncali 12 a 13)\nSENA TULAKONZYA KWAAMANA MAPENZI AABANTU?\n14. Ino nkaambo nzi muzeezo wakuti bantu balakonzya kwaamana mapenzi aabo ncoulimvwisya kuba mubotu?\n14 “Bantu balakonzya kwaamana mapenzi aabo.” Muzeezo ooyu wabantu bamunyika ulakonzya kulibonya kuba mubotu kubantu banji. Ino nkaambo nzi? Kuti niwali wamasimpe muzeezo ooyu, inga caamba kuti bantu tabayandiki kusololelwa a Leza alimwi akuti bantu balakonzya kucita kufwumbwa ncobayanda. Alimwi, muzeezo wakuti bantu balakonzya kwaamana mapenzi aabo ulakonzya kulimvwisya kuba wamasimpe akaambo kakuti—kweelana abuvwuntauzi bumwi—nkondo, milandu, malwazi alimwi abucete ziyaabuceya. Lipooti imwi yakaamba kuti: “Ikaambo kapa kuti buumi bwabantu kabuyaabuba kabotu nkakuti bantu batalika kubamba nyika kuba busena bubotu.” Sena kaambo kali mbuli kaako katondezya kuti bantu batalika kucikonzya kwaamana mapenzi aali kubapenzya kwaciindi cilamfwu? Kutegwa tujane bwiinguzi, atwaalange-lange mapenzi aayo.\n15. Ino mbumboni nzi butondezya mbwaali mapati mapenzi aabantu?\n15 Nkondo: Lyankondo yakusaanguna yanyika yoonse ayabili bantu babalilwa ku 60 miliyoni naa kwiinda aawo bakafwa. Kuzwa noyakamana Nkondo Yabili Yanyika Yoonse, bantu kunyina nobacikonzya kulesya nkondo. Kuzikusika mu 2015, mweelwe wabantu ibakasiya maanda aabo akaambo kankondo naa kupenzyegwa wakasika ku 65 miliyoni. Mulikke mu 2015, mweelwe wabantu uubalilwa ku 12.4 miliyoni bakasiya maanda aabo. Milandu: Nokuba kuti misyobo yamilandu imwi yaceya mumasena aamwi, imisyobo imwi mbuli milandu iicitilwa a intaneti (cybercrime), kulwana mumukwasyi, abugwebenga ziyaabwiindilila kapati. Kuyungizya waawo, bantu banji basyoma kuti makulo munyika yoonse ayindilila kapati. Bantu tiibacikonzya kwiimana milandu. Malwazi: Malwazi aamwi ajaninwa misamu. Pele lipooti yakamwaigwa mu 2013 yakatondezya kuti amwaka mweelwe uutalikomeneni wabantu basika ku 9 miliyoni ibajisi myaka yakuzyalwa iitasiki ku 60 balafwa abulwazi bwamoyo, kulebuka mubili, kkansa, bulwazi bwamucamba, alimwi abulwazi bwasyuga. Bucete: Kweelana aba World Bank, mweelwe wabantu bapengede kapati akaambo kabucete mu Africa molikke wayaatala kuzwa ku 280 miliyoni mu 1990 kusika ku 330 miliyoni mu 2012.\n16. (a) Ino nkaambo nzi Bwami bwa Leza bolikke ncobukonzya kumanizya mapenzi aabantu? (b) Ino nzilongezyo nzi izyakaambilwa limwi a Isaya alimwi a sintembauzyo?\n16 Makwebo aamunyika alimwi amapolitikisi zyeendelezyegwa abeendelezi ibaliyanda. Cakutadooneka, beendelezi aaba tabakonzyi kumanizya nkondo, milandu, malwazi, alimwi abucete—bolikke Bwami bwa Leza mbobukonzya kuzimanizya. Atulange Jehova ncayoocitila bantu. Nkondo: Bwami bwa Leza buyoozimanizya zintu zyoonse izyali kupa kuti kakuba nkondo kuzwa kaindi mbuli kuliyanda, makulo, kuyandisya cisi, bukombi bwakubeja, alimwi a Saatani kumugama. (Int. 46:8, 9) Milandu: Bwami bwa Leza buluujisi lino kuyiisya mamiliyoni aabantu kuyandana alimwi akusyoma umwi amweenzinyina calo citakonzyi kucitwa amfwulumende iili yoonse. (Is. 11:9) Malwazi: Jehova uyoobalongezya bantu bakwe kwiinda mukubapa buumi bulondokede. (Is. 35:5, 6) Bucete: Jehova uyoobumana bucete alimwi uyoopa kuti bantu bakwe bazwidilile kumuuya akumubili, izintu ziyandika kapati kwiinda buvwubi.—Int. 72:12, 13.\n‘AMUZYIBE MBOMWEELEDE KWIINGULA’\n17. Ino mbuti mbomukonzya kukukaka kuyeeya kwabantu bamunyika?\n17 Ikuti mwamvwa muzeezo wabantu bamunyika uulibonya mbuli kuti usunka lusyomo lwanu, amuvwuntauzye ncolyaamba Jwi lya Leza kujatikizya muzeezo ooyo mpoonya amubandike amusyominyoko uusimide. Amulange-lange ikaambo kapa kuti muzeezo ooyo kaulimvwisya mbuli kuti uli kabotu, kaambo kuyeeya kuli boobo ncokutaluzi, alimwi ambomukonzya kuukaka. Masimpe, toonse tulakonzya kulikwabilila kukuyeeya kwabantu bamunyika kwiinda mukutobela lulayo Paulo ndwaakapa mbungano yaku Kolose lwakuti: ‘Amuzumanane kweenda cabusongo akati kabantu bakunze . . . Amuzyibe mbomweelede kumwiingula muntu umwi aumwi.’—Kol. 4:5, 6.\n^ munc. 9 Bantu banji tabazyi kuti cibalo cijanika muma Bbaibbele amwi kulugwalo lwa Johane 7:53–8:11 ncibeela icakayungizyigwa calo icitali cibeela camalembe aakusaanguna aakasololelwa amuuya. Kwiinda mukulanga cibeela eeci, bamwi bakali kwaamba kuti muntu uunyina cibi alikke nguwakali kukonzya kwaamba kuti muntu umwi wakacita bumambe. Pele mulawo wa Leza ngwaakapa cisi ca Israyeli wakali kwaamba kuti: “Ikuti mwaalumi wajatwa bumambe amukamuntu, boonse bobilo beelede kufwa.”—Dt. 22:22.


Ino Ncinzi Ncondikonzya Kucita Kujatikizya Kulibilika? | Bakubusi Balabuzya\nAMUBALE MU Afrikaans Albanian Amharic Arabic Armenian Azerbaijani Azerbaijani (Cyrillic) Bislama Bulgarian Cebuano Chichewa Chinese (Traditional) Chinese Mandarin (Simplified) Chitonga Croatian Czech Danish Dutch Efik English Estonian Ewe Finnish French Georgian German Greek Hebrew Hiligaynon Hindi Hungarian Iban Icelandic Igbo Iloko Indonesian Isoko Italian Japanese Kazakh Kikaonde Kikuyu Kinyarwanda Kirghiz Kirundi Korean Lingala Lithuanian Macedonian Malagasy Malay Malayalam Maltese Myanmar Norwegian Nzema Oromo Ossetian Pangasinan Papiamento (Aruba) Papiamento (Curaçao) Persian Polish Portuguese Portuguese (Portugal) Punjabi Romanian Russian Samoan Sepedi Serbian (Cyrillic) Serbian (Roman) Setswana Shona Sinhala Slovak Slovenian Spanish Swahili Swedish Tagalog Tamil Tatar Telugu Thai Tsonga Turkish Turkmen Ukrainian Umbundu Vietnamese Xhosa Yoruba Zulu\nIno ncinzi cimupa kulibilika?\nSena kulibilika nkubi lyoonse?\nSena majwi aatobela atondezya mbomulimvwa zimwi ziindi?\n“Lyoonse ndilibuzya kuti: ‘Ino kuti . . . ?’ ‘Ino kuti twajanika muntenda yamootokala?’ ‘Ino kuti ndeke yesu yawa?’ Ndilalibilika azintu muntu uuli amaano nzyatakonzyi kulibilika kapati.”—Charles.\n“Lyoonse ndilalibilika, mbuli kuti ndime kanyama kaitwa kuti hamster kazinguluka abusena bomwe, kakataunki kumbi. Ndilalijaya kubeleka, pele kunyina cizwidilila!”—Anna.\n“Bantu nobandaambila kuti ndilaacoolwe kuti ndicili kucikolo, inga ndaamba kuti, ‘Tabazyi mbociminya cikolo!’”—Daniel.\n“Ndilimvwa mbuli kuti lyoonse kuli cindilibilisya. Lyoonse ndiyeeya kujatikizya cintu citiicitike naa cintu ncondeelede kucita.”—Laura.\nMasimpe ngakuti: Tupona muciindi Bbaibbele ncoliita kuti “ziindi zikatazya ncobeni.” (2 Timoteyo 3:1) Akaambo kaceeci, kulibilika kulakonzya kubajatikizya bakubusi mbubwenya mbokubajatikizya bapati.\nBwiinguzi mbwakuti peepe. Mubwini, Bbaibbele lyaamba kuti cililuzi bantu kulibilika kutegwa bakkomanisye baabo mbobayanda.—1 Bakorinto 7:32-34; 2 Bakorinto 11:28.\nAlimwi buya, kwaamba masimpe—kulibilika kulakonzya kukulwaizya kapati. Mucikozyanyo, amweezeezye kuti nsondo iiboola mulemba musunko kucikolo. Kulibilika kulakonzya kumukulwaizya kubala iino nsondo—alimwi eeci inga camupa kupasa!\nKulibilika alimwi inga kwamupa kupakamana kuntenda. Mukubusi wazina lyakuti Serena wakaamba kuti: “Ulakonzya kulibilika akaambo kakuti ulizyi kuti wabweza ntaamu mbyaabi alimwi akuti weelede kucinca kutegwa manjezeezya akkalikane.—Amweezyanisye a Jakobo 5:14.\nMasimpe ngakuti: Kulibilika kulakonzya kubeleka kulindinywe—lilikke kuti kumupa kucita zintu ziluzi.\nPele mbuti kuti kulibilika kumupa kuciindizya kuyeeya zintu zitali kabotu?\nKulibilika kulakonzya kumupa kulimvwa mbuli kuti mwajatwa mukakole, pele muntu uuzilanga munzila iimbi zintu ulakonzya kumugwasya kuzwa mukakole\nMucikozyanyo: Richard, uujisi myaka iili 19 wakaamba kuti: “Mizeezo yangu taikkalikani ndatalika kuyeeya zintu ziindene-indene zikonzya kucitika akaambo kabukkale butali kabotu. Ndilabuyeeya bukkale oobo cakwiinduluka-induluka limwi mane ndatalika kulibilika kapati.”\nBbaibbele lyaamba kuti “moyo uukkede upa buumi kumubili.” (Tusimpi 14:30) Kulubazu lumwi, kulibilika kulakonzya kupa kuti muntu katalimvwide kabotu, mbuli kuciswa mutwe, kuba acizuungwe, kuzembelwa alimwi akubalika moyo.\nNcinzi ncomukonzya kucita ikuti kulibilika kumupa kutalimvwa kabotu muciindi cakubeleka kulindinywe?\nAmuzyibe naa kulibilika kwanu kuleelela. “Kulibilika kujatikizya mikuli njomujisi ciliindene akuciindizya kulibilika. Cindiyeezya kaambyo kamwi kakuti, kulibilika kuli mbuli kulyuumbwa akampeelwa. Cimupa kubelesya nguzu pele taakwe nkomuya pe.”—Katherine.\nBbaibbele lyaamba kuti: “Nguni akati kanu kwiinda mukulibilika uukonzya kuyungizya buumi bwakwe naaceya?”—Matayo 6:27.\nEeci caamba kuti: Ccita kuti kulibilika kwamugwasya, buyo-buyo inga kwamuyungizyila buyo mapenzi—naa inga kwamubeda penzi.\nAmucite cintu comwe aciindi comwe. “Amuciyeeyele buyo, sena zintu nzyomulibilika sunu zinooyandika juunza? mumwezi uuboola? mumwaka uuboola? mumyaka yosanwe iili kumbele?”—Anthony.\nBbaibbele lyaamba kuti: “Mutanoolibiliki zyabuzuba butobela, nkaambo buzuba butobela bunoojisi zyakulibilika zyambubo. Buzuba bumwi abumwi bulijisi mapenzi aambubo aakkwene.”—Matayo 6:34.\nEeci caamba kuti: Tacigwasyi kapati kuyeeya mapenzi aajuunza—amwi andiza aatakacitiki akucitika.\nMutanoolibiliki azintu nzyomutakonzyi kucinca. “Cintu cibotu ncomukonzya kucita nkulibambila bukkale bukonzya kucitika kusikila mpomugolela, pele mweelede kuzumina kuti zintu zimwi tamukonzyi kuzicinca.”—Robert.\nBbaibbele lyaamba kuti: “Talili lyoonse basilubilo nobazunda mukusiyana, . . . abalo aabo bajisi luzyibo talili lyoonse nobazwidilila, nkaambo boonse buyo balasikilwa ziindi zyamapenzi akucitikilwa zintu zitalangilwi.”—Mukambausi 9:11.\nEeci caamba kuti: Zimwi ziindi tamukonzyi kucinca bukkale bwanu, pele mulakonzya kucinca mbomubulanga.\nAmubulange munzila yeelede bukkale bwanu. “Ndeelede kubumvwisya bukkale boonse akutabikkila maano kutuntu tusyoonto-syoonto. Ndeelede kusala zintu ziyandika kapati akubelesya nguzu zyangu kucita zintu eezyo.”—Alexis.\nBbaibbele lyaamba kuti: “Musinizye zintu ziyandika kapati.”—Bafilipi 1:10.\nEeci caamba kuti: Bantu ibakulanga munzila yeelede kulibilika tabalangilwi kutyompwa kapati akaambo kankuko.\nAmubandike amuntu uumwi. “Nindakali mugiledi 6, ndazwa kucikolo ndakali kuunka kuŋanda kandilibilikide kapati, kuyoowa zyabuzuba butobela. Bamaama abataata bakali kundiswiilila ndatalika kubaambila mbondilimvwa. Cakali kukkomanisya kuba ambabo. Ndakali kubasyoma alimwi akubandika ambabo cakulikwaya. Eeci cakali kundigwasya kutayoowa buzuba butobela.”—Marilyn.\nBbaibbele lyaamba kuti: “Zintu nzyalibilika muntu nzyezipa kuti moyo wakwe utyompwe, pele jwi libotu ndelipa kuti ukkomane.”—Tusimpi 12:25.\nEeci caamba kuti: Muzyali naa mweenzinyoko ulakonzya kumupa mizeezo iigwasya kujatikizya mbomukonzya kucesya kulibilika.\nAmupaile. “Kupaila—kucita oobo cakupozya kutegwa kandikonzya kulimvwa jwi lyangu—kulandigwasya. Cilandigwasya kwaamba cintu cindilibilisya muciindi cakuciyeeya. Alimwi cindigwasya kuzyiba kuti Jehova mupati kwiinda kulibilika kwangu.”—Laura.\nBbaibbele lyaamba kuti: “Kamuwaala makatazyo aanu oonse kulinguwe [Leza], nkaambo ulamubikkila maano.”—1 Petro 5:7.\nEeci caamba kuti: Mupailo taili nzila njotukonzya kubelesya kumana mapenzi tolikke. Nkubandika kwini-kwini a Jehova Leza, walo uusyomezya kuti: “Utalibiliki pe, nkaambo ndime Leza wako. Ndilakuyumya, inzya ndilakugwasya.”—Isaya 41:10.\nIkuti Kulibilika Kwaindilila\nBakubusi bamwi baciswa bulwazi bwakulibilika lyoonse. Mucikozyanyo, mukubusi uujisi zina lya Jenna wakaamba kuti: “Akaambo kakulibilika, ndakali kuciswa mutwe lyoonse, tiindakali kubikkila maano kucintu cili coonse, ndakali koona kwamazuba aali mbwaabede naa kutoonena limwi buya, tiindakali kulya, pele ndayanda kulya ndakali kuciindizya—ndakali kulibilika ciindi coonse. Mapenzi masyoonto-syoonto akali kulibonya mbuli kuti taakonzyi kumana.”\nKulibilika kuti kwatola ciindi cilamfwu naa kuti kwaindilila, inga cabota kuunka kucibbadela kutegwa mukalangwe-langwe. Eeco ncaakacita Jenna. Wakaamba kuti: “Nindakasilikwa, ndakatalika kucita kabotu zintu alimwi ndilakweendelezya kulibilika kwangu.”\n“Ndatalika kulibilika, ndilamwaambila Jehova zyoonse zili kumoyo kwiinda mumupailo. Ndilakonzya koona kabotu masiku, nkaambo ndilizyi kuti penzi lyangu lili mumaanza aa Jehova—alimwi kulinguwe nkondikonzya kutola buumi bwangu alimwi akulibilika.”—Carissa.\n“Lyoonse ndilayeeya mumoyo, ‘Nkaambo nzi ncondeelede kulibilika zintu nzyonditakonzyi kucinca lino, naa kumbele?’ Ndiyeeya majwi aa Jesu aali mulugwalo lwa Matayo 6:27. Eeci cilandigwasya kusyoma Jehova alimwi akutobela lulayo lwakwe.”—Samantha.\nMbuti Mbomukonzya Kuliyumya Kupenzi Lyakulibilika?\nIkuti zimwi ziindi twakopana kapati mumizeezo, Bbaibbele lilakonzya kutugwasya.\nCiindi Mwanaanu Musimbi Natyompedwe


Myeelwe 1 IBBAIB63 - Lino Jehova wakaambila Musa mu - Bible Search\nLevitiko 27 Myeelwe 2\nBantu mbubakabalwa munkanda ya-Sinai\n1-Lino Jehova wakaambila Musa mu nkanda ya-Sinai, mutente lyakubunganina, mubuzuba butaanzi bwamumwezi wabili mumwaka wabili wakupola kwabo kuzwa kunyika ya-Egepita, Wakati, 2-Amubale mweelwe wambungano yoonse yabana ba-Israyeli, mumikowa yabo amuziinga zyabo, kulembwe mazina aabantu boonse, nkokuti baalumi boonse umwi aumwi. 3Boonse bajisi myaka iili makumi obile na kusotoka, ba-Israyeli boonse bakonzya kuya kunkondo, amubabale, webo a-Aroni, munkamu zyabo. 4-Nkabela antoomwe anywebo kuyooba muntu omwe omwe wamusyobo umwi aumwi. Muntu umwi aumwi abe simutwe waluzubo lwakwe. 5-Ngaaya mazina aabantu mbemuyooba abo: kumusyobo wa-Rubeni, Elizuri mwana wa-Sedeuri; 6kumusyobo wa-Simeoni, Selumiyeli mwana wa-Zurisadai; 7-kumusyobo wa-Juda, Nasoni mwana wa-Aminadabu; 8kumusyobo wa-Isakara, Netaneeli mwana wa-Zuwara; 9kumusyobo wa-Zebuloni, Eliabu mwana wa-Heloni; 10kubana ba-Josefa, kumusyobo wa-Efraimu, Elisama mwana wa-Amihudi; akumusyobo wa-Manase, Gamaliyeli mwana wa-Pedazuri; 11kumusyobo wa-Benjamini, Abidana mwana wa-Gideoni; 12kumusyobo wa-Dani, Ahiezeri mwana wa-Amisadai; 13kumusyobo wa-Aseri, Pagiyeli mwana wa-Okirani; 14-kumusyobo wa-Gadi, Eliyasafe mwana wa-Deyueli; 15kumusyobo wa-Nafitali, Ahira mwana wa-Enani. 16-Abo mbebakasalwa kuzwa kumbungano, basimutwe banzubo zyabo, basimutwe bamikowa ya-Israyeli.\n17Lino ba-Musa a-Aroni bakabweza abo bantu balembedwe, 18-nkabela bakayobolola imbungano yoonse mubuzuba butaanzi bwamumwezi wabili, balemba mazyalani aabo, munzubo zyabo amuziinga zyabo, kuti babalwe boonse, umwi aumwi iwakajisi myaka iili makumi obile na iindilila, 19-mbubonya mbuli Jehova mbwaakalailila Musa. Wakababala boonse oko kunkanda ya-Sinai.\n20Lino bana ba-Rubeni, mwana mutaanzi wa-Israyeli, mumazyalani aabo, munzubo zyabo amuziinga zyabo, boonse ibakabalwa, nkokuti mwaalumi umwi aumwi iwakajisi myaka iili makumi obile na iindilila, boonse ibakakonzya kuya kunkondo, 21mweelwe waba-Rubeni wakali zyuulu zili makumi one amusanu alimwi amyanda yosanwe.\n22-Bana ba-Simeoni, mumazyalani aabo, munzubo zyabo amuziinga zyabo, boonse ibakabalwa, nkokuti mwaalumi umwi aumwi iwakajisi myaka iili makumi obile na iindilila, boonse ibakakonzya kuya kunkondo, 23mweelwe wamusyobo wa-Simeoni wakali zyuulu zili makumi osanwe amusanu azine amyanda yotatwe.\n24-Bana ba-Gadi, mumazyalani aabo, munzubo zyabo amuziinga zyabo, boonse ibakabalwa, nkokuti mwaalumi umwi aumwi iwakajisi myaka iili makumi obile na iindilila, boonse ibakakonzya kuya kunkondo, 25mweelwe wamusyobo wa-Gadi wakali zyuulu zili makumi one amusanu amyanda iili musanu aumwi amakumi osanwe.\n26-Bana ba-Juda, mumazyalani aabo, munzubo zyabo amuziinga zyabo, boonse ibakabalwa, nkokuti mwaalumi umwi aumwi iwakajisi myaka iili makumi obile na iindilila, boonse ibakakonzya kuya kunkondo, 27mweelwe wamusyobo wa-Juda wakali zyuulu zili makumi aali musanu aabili azine amyanda iili musanu aumwi.\n28Bana ba-Isakara, mumazyalani aabo, munzubo zyabo amuziinga zyabo, boonse ibakabalwa, nkokuti mwaalumi umwi aumwi iwakajisi myaka iili makumi obile na iindilila, boonse ibakakonzya kuya kunkondo, 29mweelwe wamusyobo wa-Isakara wakali zyuulu zili makumi osanwe azine am yanda yone.\n30Bana ba-Zebuloni, mumazyalani aabo, munzubo zyabo amu zii nga zyabo, boonse ibakabalwa, nkokuti mwaalumi umwi aumwi iwakajisi myaka iili makumi obile na iindilila, boonse ibakakonzya kuya kunkondo, 31mweeIwe wamusyobo wa-Zebuloni wakali zyuulu zili makumi osanwe amusanu azibili amyanda yone.\n32-Bana ba-Josefa, nkokuti bana ba-Efraimu, mumazyalani aabo, munzubo zyabo amuziinga zyabo, boonse ibakabalwa, nkokuti mwaalumi umwi aumwi iwakajisi myaka iili makumi obile na iindilila, boonse ibakakonzya kuya kunkondo, 33mwee Iwe wamusyobo wa-Efraimu wakali zyuulu zili makumi one amyanda yosanwe.\n34Abana ba-Manase, mumazyalani aabo, munzubo zyabo amuziinga zyabo, boonse ibakabalwa, nkokuti mwaalumi umwi aumwi iwakajisi myaka iili makumi obile na iindilila, boonse ibakakonzya kuya kunkondo, 35mweeIwe wamusyobo wa-Manase wakali zyuulu zili makumi otatwe azibili amyanda yobile.\n36-Bana ba-Benjamini, mumazyalani aabo, munzubo zyabo amu zii nga zyabo, boonse ibakabalwa, nkokuti mwaalumi umwi aumwi iwakajisi myaka iili makumi obile na iindilila, boonse ibakakonzya kuya kunkondo, 37mweeIwe wamusyobo wa-Benjamini wakali zyuulu zili makumi otatwe amusanu amyanda yene.\n38-Bana ba-Dani, mumazyalani aabo, munzubo zyabo amuziinga zyabo, boonse ibakabalwa, nkokuti mwaalumi umwi aumwi iwakajisi myaka iili makumi obile na iindilila, boonse ibakakonzya kuya kunkondo, 39mweelwe wamusyobo wa-Dani wakali zyuulu zili makumi aali musanu alimwi azibili amyanda iili musanu aibili.\n40Bana ba-Aseri, mumazyalani aabo, munzubo zyabo amuziinga zyabo, boonse ibakabalwa, nkokuti mwaalumi umwi aumwi iwakajisi myaka iili makumi obile na iindilila, boonse ibakakonzya kuya kunkondo, 41mweelwe wamusyobo wa-Aseri wakali zyuulu zili makumi one acimwi amyanda yosanwe.\n42Bana ba-Nafitali, mumazyalani aabo, munzubo zyabo amuziinga zyabo, boonse ibakabalwa, nkokuti mwaalumi umwi aumwi iwakajisi myaka iili makumi obile na iindilila, boonse ibakakonzya kuya kunkondo, 43mweelwe wamusyobo wa-Nafitali wakali zyuulu zili makumi osanwe azitatu amyanda yone.\n44-Mbaabo ibakabalwa, mbebakabala ba-Musa a-Aroni abasilutwe baIsrayeli, bantu bali ikumi ababili ibakasalwa umwi aumwi mu ciinga cawisi. 45Aboobo bana ba-Israyeli boonse bamunzubo zyabo ibakabalwa, nkokuti mwaalumi umwi aumwi iwakajisi myaka iili makumi obile na iindilila, boonse ibakakonzya kuya kunkondo— 46-mweelwe wabo woonse wakali zyuulu zili myanda iili musanu aumwi azyuulu zyotatwe amyanda yosanwe amakumi osanwe.\n47-Pele ba-Levi, luzubo lwabo teelwakabalwa akati kabo pe. 48Nkaambo Jehova wakaambila Musa kuti, 49-Musyobo wa-Levi ulike, toelede kubabala, amweelwe wabo utalembwi akati kabana ba-Israyeli. 50-Bika ba-Levi kuti babe amilimo yatente lyambunganino amilimo yazibelesyo zyalyo ayazintu zyoonse zili mulindilyo. Mbembabo beelede kuyumuna itente azibelesyo zyalyo zyoonse, nkabela baleelede kulibamba akuyaka zilao zyabo cakulizyunguluka, 51-Itente nelilonzegwa, ba-Levi mbobeelede kulimwaya alimwi nelisimpikwa, ba-Levi mbobeelede kulisimpa. Kufumbwa muntu umbi uuswena afwiifwi ulajayigwa. 52Bana ba-Israyeli baleelede kuyaka zilao zyabo munkamu zyabo, umwi aumwi alabba lyakwe mwini, umwi aumwi andembela yakwe mwini; 53-pele ba-Levi baleelede kuyaka zilao zyabo cakuzyunguluka itente lyambunganino, kuti imbungano yabana ba-Israyeli itasikilwi bukali, Ba-Levi mbobeelede kubamba itente lyambunganino. 54Mbuboobo bana ba-Israyeli mbubakacita. Muzintu zyoonse bakacita mbubonya mbuli Jehova mbwaakalailila Musa.


Matalikilo 12 IBBAIB63 - Lino Jehova wakaambila Abramu - Bible Search\nMatalikilo 11 Matalikilo 13\nAbramu mbwaakalonga kuzwa ku-Harani kuya ku-Kanana\n1-Lino Jehova wakaambila Abramu kuti, Kozwa munyika yako akucisi cabuzyale bwako akuluzubo lwauso, ukainke kucisi ncenti kutondezye, 2-Njoocita kuti ube musyobo mupati. Njookupa coolwe akulemya izina lyako, ube coolwe. 3-Kufumbwa muntu uukulongezya njoomulongezya, ayooyo uukusampaula Njoomusampaula. Alimwi mulinduwe misyobo yoonse yabantu iyoojana coolwe.\n4Lino Abramu wakainka, mbubonya mbuli Jehova mbwaakamwaambila. Alakwe Loti wakainka awe. Nkabela Abramu kajisi myaka iili makumi aali musanu aabili amyaka yosanwe naakazwa ku-Harani. 5-Nkabela Abramu wakatolelela Sarai banakwe, a-Loti mwana wamwanike wakwe, ambono zyabo zyoonse nzibakavubide, abasiŋanda boonse mbobakajene ku-Harani, Bakainka kuya kunyika ya-Kanana, nkabela bakasika nkukonya oko kunyika ya-Kanana. 6-Lino Abramu wakainda akati kanyika mane wasika kuSekemu, kumubanga waku-More. Nkabela ba-Kanana bakacili munyika. 7-Lino Jehova wakalibonya kuli-Abramu, wakati, Nyika eyi njooipa lunyungu lwako. Elyo wakayakila Jehova cipaililo mpoonya awo Jehova mpaakalibonenya kulinguwe. 8Nkabela kuzwa oko wakalongela kucilundu cakujwe lya-Beteli, wayaka cilao cakwe nkuko, akatikati kaminzi yobile, Beteli kuuli kububbila, Ai kuuli kubuzwezuba. Aalo awo wakayakila Jehova cipaililo, wakomba muzina lya-Jehova. 9-Pele Abramu kaciya bweenda, kaciya buya kumusanza.\nAbramu mbwaakaya ku-Egepita\n10-Lino kwakaba ipamba munyika, nkabela Abramu wakainka ku-Egepita kuyookala-kala nkuko, nkaambo ipamba lyakabija munyika. 11-Lino naakasika afwaafwi kumugaano wa-Egepita, wakaambila Sarai mukaakwe kuti, Bona! Ndizi kuti uli mwanakazi mubotu uuebeka loko. 12-Ncobeni ba-Egepita, bakubona biyo, balaamba kuti, Ngooyu mwanakazi wakwe, Lino balandijaya, pele uwe balakusia. 13-Amba kuti, Ndime mucizi wakwe; aboobo makani alabota kulindime nkaambo kako. Muuya wangu upone nkaambo kanduwe. 14Lino Abramu naakasika ku-Egepita, ba-Egepita bakabona mwanakazi, babona kuti mubotu loko. 15-Nkabela bapati baFarao nebakamubona, bakamutembaula kubusyu bwa-Farao, aboobo mwanakazi wakatolwa kuŋanda ya-Farao. 16Alakwe Abramu wakacitilwa kabotu nkaambo kakwe, nkabela wakajana imbelele aŋombe ambongolo abazike abalanda banakazi ambongolo inzyazi ankamele.\n17-Mpawo Jehova wakapenzya Farao abeŋanda yakwe mapenzi mapati nkaambo ka-Sarai muka-Abramu. 18-Lino Farao wakaita Abramu, wati, Ino ncinzi eci ncowandicitila? Nkaambonzi tokwe kundaambila kuti ngumukaintu wangu? 19Nkaambonzi nowakaamba kuti mucizi wangu? mane ndakamutola kulindime kuti abe mwanakazi wangu. Ncobeni ngumukaintu wako. Umutole, uinke awe. 20Nkabela Farao wakalailila bantu bakwe, nkabela bakamusindikizya, walo abanakwe aboonse mbaakali abo.


Kuzibelesya Kabotu Zitondeezyo Ziboneka | Kubala Akuyiisya\nKuzibelesya Kabotu Zitondeezyo Ziboneka\nCHIFWIINSYO: Belesya zitondeezyo ziboneka kuti uyiisye munzila iimvwisisika.\nSala zitondeezyo zyeendelana akaambo nkulikwaambuula. Belesya zifanikisyo, madayagilamu, mamepu, makani aatondeezya mbuzyakachitika zintu azimwi zitondeezyo, kuti upandulule twaambo tuyandikana kutali tutayandikani loko. Gwasya baswiilizi kuti bayeeye kaambo kayandikana kutali chitondeezyo nchwaabelesya luzutu.\nBaachoonzyo kuti baswiilizi balachibona chitondeezyo.\nBaachoonzyo chakuti chitondeezyo nchuyanda kubelesya mpuchili kakuchili chiindi.\nTondeezya muntu chifanikisyo chili mubbuku mpawo umukumbile kuti aambe nzyaabona. Buzya imwi mibuzyo yakuyungizya kuti usimye kaambo kayandikana. Kuti kulikutondeezya muntu vidiyo, ilanzye kulinguwe. Toyelede kwaambuula pe nikulikweebelwa vidiyo.\nKubala Akuyiisya—Kuzibelesya Kabotu Zitondeezyo Ziboneka


Myeelwe 4 IBBAIB63 - Lino Jehova wakaambila ba-Musa - Bible Search\nMyeelwe 3 Myeelwe 5\n1Lino Jehova wakaambila ba-Musa a-Aroni kuti, 2Amubale bana ba-Kohati akati kaba-Levi, muziinga zyabo amunzubo zyabo, 3-nkokuti boonse bali amyaka iili makumi otatwe kusikila makumi osanwe, boonse bakonzya kucita milimo, bakonzya kubeleka mutente lyambunganino. 4-Lino njeeyi milimo yabana ba-Kohati mutente lyambunganino: zintu zisalalisya. 5-Ciindi cakulonzya zilao, Aroni abana bakwe mbobeelede kunjila kuyooangula cisitilizyo cakuvumbya, bavumbe ibbokesi lyacizuminano ancico. 6-Lino baleelede kulivumba azikanda zyabagutu, alimwi atala lyazeezyo bayale isani lyanyanzabili, akunjizya miziyo. 7-Aalo antafule yazinkwa zyamabonwabonwa bayale isani lyanyanzabili, babike alinjiyo mitiba, amyuungo, azilongo amfulu zyakupaizya; azyalo zinkwa zyamabonwabonwa zibe alindilyo. 8Alimwi bayale mpoonya awo isani lisalala-pyu, akulivumba acivumbyo cazikanda zyabagutu, akunjizya miziyo. 9-Alimwi babweze isani lyanyanzabili, bavumbe ciimikilo camalampi, amalampi aaco, amano zyaco, ankayi zyaco, azibelesyo zyoonse zyamafuta aaco. 10Lino ciimikilo azibelesyo zyaco zyoonse, bacibikile civumbyo cazikanda zyabagutu, bacigwabike amiziyo. 11-Aalo acipaililo cangolida bayale isani lyanyanzabili, akucivumba azikanda zyabagutu, akucibika amiziyo. 12Azyalo zibelesyo zyoonse zyamilimo yamucikombelo, bazibweze, bazivumbe asani lyanyanzabili, akuzivumbya civumbyo cazikanda zyabagutu, akuzibika amiziyo. 13Alimwi bagwisye itwe kucipaililo, bayale alincico isani lyakamwemvwe; 14lino babike mpoonya awo zibelesyo zyaco zyoonse zibelesegwa mumilimo yabupaizi, anzilo zyaco, aziyasyo zyaco, amaliko aaco, amitiba yaco, nkokuti zibelesyo zyoonse zyacipaililo, elyo bacivumbe acivumbyo cazikanda zyabagutu, akunjizya miziyo yakuyumuzya. 15-Lino ba-Aroni abana bakwe bamana buyo kuvumba cikombelo azibelesyo zyoonse zyacikombelo, kuciindi cakunyampuka baboole bana ba-Kohati kuzooyumuna. Pele tabeelede kuguma zintu zisalalisya, pe, kuti batafwi, Nzeezyo zintu zyatente lyambunganino nzebeelede kuyumuna bana ba-Kohati.\n16-Nkabela Eleazara mwana wa-Aroni mupaizi nguuyooba amilimo yakubamba mafuta aamalampi, atununkilizyo tuli abweema bubotu, acituuzyo cabusu calyoonse, amafuta aakunanika, amilimo yacikombelo azintu zyoonse zili mulincico, busena busalalisya azibelesyo zyabo zyoonse,\n17Lino Jehova wakaambila ba-Musa a-Aroni kuti, 18Mutanyonyooni luzubo lwaziinga zyaba-Kohati akati kaba-Levi pe. 19-Mbuboobu mbumweelede kubacitila, kuti bapone akutafwa ciindi cakuswena afwaafwi kuzintu zisalalisya, Aroni abana bakwe banjile, babape umwi aumwi milimo yakwe amukuli wakwe. 20-Pele tabeelede kunjila kukweebela zintu zisalalisya abuniini, pe, kuti batafwi.\n21Lino Jehova wakaambila Musa kuti, 22Amubale bana ba-Gerisoni abalo, muziinga zyabo amunzubo zyabo, 23-nkokuti boonse bali amyaka iili makumi otatwe kusikila makumi osanwe, boonse bakonzya kucita milimo, bakonzya kubeleka mutente lyambunganino. 24Njeeyi milimo yaziinga zyaba-Gerisoni yakubeleka ayakuyumuna: 25-bayumune zisitilizyo zyacikombelo, atente lyambunganino azivumbilizyo zyalyo, acivumbyo cazikanda zyabagutu cili atala ancico, acisitilizyo camulyango watente lyambunganino, 26amasani aalengelela aamulubuwa, acisitilizyo cakumanjililo aamulyango walubuwa luzyunguluka cikombelo acipaililo, antambo zyazyo, azibelesyo zyoonse zyamilimo yazyo; kufumbwa cintu cicitwa anzizyo, balacicita. 27Milimo yoonse yabana ba-Gerisoni ilacitwa mukulailila kwa-Aroni akwa-bana bakwe, kufumbwa ncibayumuna akufumbwa ncibacita; mulaaba mumaanza aabo kufumbwa cintu ncibeelede kuyumuna. 28Njeeyo milimo yaziinga zya bana ba-Gerisoni mutente lyambunganino. Milimo yabo ibe mumaanza aa-Itamara mwana wa-Aroni mupaizi,\n29Abalo bana ba-Merari uleelede kubabala muziinga zyabo amunzubo zyabo, 30-Ubale boonse bali amyaka iili makumi otatwe kusikila kumakumi osanwe, boonse bakonzya kucita milimo, bakonzya kubeleka milimo yatente lyambunganino. 31-Lino njeeyi milimo yabo, mikuli njibeelede kuyumuna, mumilimo yatente lyambunganino: minsende yacikombelo, aminkulu yaco, amisumpululu yaco, azikazikilo zyaco, 32-amisumpululu yalubuwa cakuzyunguluka, azikazikilo zyalo, anembe zyalo, antambo zyalo, azibelesyo zyazyo zyakucitya milimo yazyo yoonse, Umwi aumwi apegwe milimo yakwe amukuli wakwe wakuyumuna. 33Njeeyo milimo yaziinga zyabana baMerari, milimo yabo yoonse yamutente lyambunganino. Ili mumaanza aa-Itamara mwana wa-Aroni mupaizi.\n34-Elyo ba-Musa a-Aroni abasilutwe bambungano bakabala ba-Kohati, muziinga zyabo amunzubo zyabo, 35-boonse ibakali amyaka iili makumi otatwe kusikila kumakumi osanwe, boonse ibakali mumilimo, ibakali kubeleka mutente lyambunganino. 36Nkabela mweelwe wabo, muziinga zyabo, wakali zyuulu zyobile amyanda iili musanu aibili amakumi osanwe. 37Mbembabo ibakabalwa muziinga zyaba-Kohati, boonse ibakali kubeleka mutente lyambunganino, mbebakabala ba-Musa a-Aroni, mbwaakalailila Jehova kumulomo wa-Musa,\n38Nkabela bana ba-Gerisoni ibakabalwa muziinga zyabo amunzubo zyabo, 39boonse ibakali amyaka iili makumi otatwe kusikila makumi osanwe, boonse ibakali kubeleka milimo mutente lyambunganino, 40ibakabalwa muziinga zyabo amunzubo zyabo, bakali zyuulu zyobile amyanda iili musanu aumwi amakumi otatwe. 41Ngonguwo mweelwe wabana ba-Gerisoni, muziinga zyabo, mbebakabala ba-Musa a-Aroni, mbubonya mbwaakalailila Jehova.\n42Abana ba-Merari ibakabalwa, muziinga zyabo amunzubo zyabo, 43-boonse ibakali amyaka iili makumi otatwe abaindilila kusikila kumakumi osanwe, boonse ibakali kubeleka milimo mutente lyambunganino, 44boonse ibakabalwa muziinga zyabo bakali zyuulu zyotatwe amyanda yobile. 45Mbembabo ibakabalwa muziinga zyabana ba-Merari, abo mbebakabala ba-Musa a-Aroni, mbwaakalailila Jehova kumulomo wa-Musa.\nMweelwe woonse waba-Levi\n46Lino ba-Levi boonse ibakabalwa, mbebakabala ba-Musa a-Aroni abasilutwe ba-Israyeli, muziinga zyabo amunzubo zyabo, 47-boonse ibakali amyaka iili makumi otatwe abaindilila kusikila makumi osanwe, boonse ibakanjila mumilimo, ibakali kubeleka akuyumuna mikuli mutente lyambunganino, 48boonse ibakabalwa bakali zyuulu zili musanu azitatu amyanda yosanwe amakumi aali musanu aatatu, 49-Umwi aumwi wakapegwa milimo yakwe yakubeleka na mukuli wakwe wakuyumuna, mbubonya mbuli Jehova mbwaakalailila kumulomo wa-Musa. Bakabalwa boonse mbubonya mbuli Jehova mbwaakalailila Musa.


Kujana Lufutuko Mukati Ka Nyika Ya Ma Penzi — Ellen G. White Writings\nKujana Lufutuko Mukati Ka Nyika Ya Ma Penzi\nBanji banji, kapati aabo ba cili bapya mu buumi bwa bu Klistu, ziindi zinji zinji balijisi muzeezo wa kudonaika kuti kunyina Leza. Nkozili zintu zinji zinji mu Bbaibbele nzyoba takonzyi kusandulula, alimwi a nzyoba takonzyi kuteelela, Satani ula bika mizeezo eeyi mu lusyomo lwabo kuba zungaanya mu mangwalo mbuli kuti nkuzubulula kuzwa kuli Leza. Balabuzya “Sena inga nja kuyiziba buti nzila iluleme? Kuti Bbabbele kalili ndi jwi lya Leza ncobeni, Sena inga ndaa nguluka buti kuzwa ku kudonaika a ku mapenzi. KLMNP 65.1\nLeza tatubuzyi kuti tushome, ka kunyina a kutupa icihibyo cipati eeco cakuyumya lusyomo lwesu. Kupona kwakwe, ciimo cakwe, kusinizya kwa jwi lyakwe, zyoonse zili bikidwe a ku lumbaizya kuli bonya mukuyeeya kwesu, ooku kulumbaizya nkupati kapati. Pesi nokuba boobo Leza taaka zizwisya nguzu zya kudonaika. Lusyomo lwesu luleelede kuti lukale a kasimpe, kutali kulitondeezya buyo. Aabo bayanda kudonaika baya kujana ciindi, abalo aabo bayanda kuzyiba kasimpe, baya kujana zintu zinji zinji zya kubika lusyomo lwabo. KLMNP 65.2\nNkuyumu ku mizeezo itasetekene kuteelela kapati a ciimo naiba milimo ya yooyo Usetekene. Ku muzeezo ucenjede uyandaula, muzeezo uyiide abusongo kapati, cilihihilwe kuti zintu zisetekene maseseke. “Sena tamukonzyi ku mu jana Leza kuti mwamuyandaula? Sena tamukonzyi kumujana walo Singuzu mulondoke? Nkulaale kuli mbuli kujulu kulampa, sena inga mwacita buti? Kulamfu kuyaansi mbuli bulamfu bwa gehena; inga mwazyiba anzi?” Jobu 11:7, 8. KLMNP 65.3\nMupositoli Paulu wamba kuti, “O bulamfu bwa lubono lwa busongo a luzyibo lwa Leza! Nkuyumu buti kujana kubeteka kwakwe, a kujana nzila zyakwe zyakainda!” Ba Roma 11:33. Pesi nakuba kuti “makumbi a musinze zya muzinguluka,” “bululami a kubeteka nga matalikilo a cuuno cakwe.” Intembauzyo 97:2. Tula konzya kuteelela kulela kwakwe kuli ndiswe, a nguzu zimupa kuti atumvwisisye akutubelekela, kuti tuteelele luyando a luse lwakwe lutamani ku nguzu zitamani. Tulakonzya ku teelela muzeezo wakwe kuti tuzyibe bubotu bwakwe kuli ndiswe; kwiinda kooku tuleelede kuti tusyome janza lyakwe lilaa nguzu, a moyo uzwide luyando. KLMNP 65.4\nIjwi lya Leza, mbuli ciimo ca Mulembi walyo cisetekene, ku tondeezya maseseke ata konzyeki kumvwika ku bantu batasetekene. Ku njila kwa cinyonyoono munyika, a ciimo ca muntu Klistu nca katola, a kulengululwa, a bubuke. a ziiyo zinji zinji zikananwa mu Bbaibbele maseseke atamvwiki ku muzeezo wa muntu, takonzyi a kuziteelela. Pesi tatweelede kudonaika ijwi lya Leza a kaambo kakuti tatukonzyi kuteelela maseseke a bulelo bwakwe. Muzintu zya munyika zyoonse zyakalengwa lyoonse tuli zingulukidwe a maseseke ngotutakonzyi kuteelela. Zintu zisyoonto zipona zyakalengwa zitondeezya muzeezo mupat i bantu ba syaabusongo bamuny ika ngobatakonzyi kuteelela nokuba kupandululula. Koonse koonse nkozili zintu zikankamanisya zituzingulukide nzyo tuta konzyi kuteelela. Sena tuleelede ku kankamana kuti mbo twajana maseseke ngotu takonzyi kuteelela? Kuyuma kuli mubuteteete a kuceya kwa muzeezo wa muntu. Leza wakatupa mu mangwalo zitondeezyo zizulide kutu tondeezya ziimo zya zintu zyoonse, eelyo tatweelede kudonaika a Jwi a kaambo ka kuti tatukonzyi kwateelela oonse maseseke a bulelo bwakwe. KLMNP 65.5\nMupositoli Pita wamba kuti mu Mangwalo nkozili “zintu ziyumu kuteelela, aabo batayide batali bayumu balazwa kuzwa ku kasimpe—baya mucilijazyo.” 2 Pita 3:16. Kutateelelwa kwa Bbaibbele kwanka kukazigwa a bantu batakondwi kuti kunyina Leza kabakazya Bbaibbele; pesi kunze kwa kooku, babika citondeezyo ciyumu ca kusetekana kwa Moza walyo. Kuti nilya tali ku kanana a Leza, kali kanana buyo zintu nzyotukonzya ku teelela; eelyo bupati a kusumpuka kwakwe nikwali kunga kwa teelelwa a mizeezo ifwa, eelyo Bbaibbele nilya takaba a zintu ziyumu kuteelela zya nguzu zya kwe zisetekene. Bupati bwakwe a maseseke a makani ali mukati, aleelede kuti abike lusyomo mu Bbaibbele kuti ndi Jwi lya Leza. KLMNP 66.1\nBbaibbele lila vungululula kasimpe akukatondeezya munzilangubauba alimwi akupa bupanduluzi buyanda moyo wamuntu ulilila kusalala, eecho ci kankamanisya akuletela kuyeyeesya kumizeezo yabaabo bayiide, alimwi ligwasyamizeezo itayide kubonainzilayalufutuko. Pelekumasimpeoonse aaya maubauba kulede ziiyo zisumpukide, zitasikwi, zitamani ooko nguzu zya muntu nko zitakonzyi kumvwa, tukonzya buyo kuzitambula nkaambo Leza wakazipa kuli ndiswe. Aboobo muzeezo wa kunununwa uli jalukide kuli ndiswe, kuti muntu oonse abone malyatilo nga titole mu kusanduka kuya kuli Leza, a lusyomo muli Jesu Klistu Mwami, wesu, kuti tufutulwe munzila ya Leza yaka salwa; pesi kunsi a masimpe oonse aaya,akonzyeka kuteelelwa, nkwaali maseseke a koma muzeezo, pesi acita muyandauli wa kasimpe kuba a kulemeka a lusyomo. Nayandaula bunene kasimpe mu Bbaibbele, a kukondwa kuya bukomena a kwaamba kuti Baibele ndi Jwi lya Leza upona, bantu boonse balavuntama kumbele a bulemu bwa kuzubulula Uusetekene. KLMNP 66.2\nIkuzumina kuti tatukonzyi kuteelela tusimpe twa Bbaibbele tuleelede kuzumina buyo kuti mizeezo isimpa taikonzyi kuteelela muzeezo utasimpi usumpukide; kuti muntu a luzyibo lwakwe lushoonto, takonzyi kuteelela muzeezo wayooyo Uzyi zyoonse. KLMNP 67.1\nNkaambo ka kuti tabakonzyi kuteelela maseseke oonse aaba bata kondwi kuti kuli Leza alimwi ba nyina lusyomo bala likaka Ijwi lya Leza; tabali boonse bakondwa Bbaibbele baangulukide kuzwa ku muzeezo nguwena ooyu. Mupositoli uwamba kuti, “Amucenjele, nobakwesu, kuti kutabi moyo mubyaabi muli ndinywe wa kuta kondwa, kuti umwandaanye kuzwa kuli Leza upona.” Ba Hebulayo 3:12. Ncibotu kapati kwiiya ziiyo zya Bbaibbele, a kwiiya zintu zya Leza zisumpukide.” Mbuli mbo zizubululwa mu Mangwalo. Ba 1 Kolinto 2:10. Zintu “zisisidwe nzya Mwami Leza wesu,” “zintu zitasisidwe nzizyesu.” Ditolonomi 29:29. Pesu mulimo wa Satani kusandula muzeezo uyandaula luhibo. Kuli sumpula kumwi kulavwelanisigwa amakani a kasimpe kamu Bbaibbele, icakuti bantu balimvwa kutakalikana aku komwa kuti ka bata konzyi kusandulula tubazu toonse twa mu Mangwalo mu kuyanda kwabo. Nkuli tolaansi kupati bunene kuli mbabo naakuti bazumina a kwaamba kuti taba konzyi kwaatelela majwi Amoza. Tabazumini kulindila kuti Leza limwi a bone kuti Kaleelede kuzubulula kasimpe kuli mbabo. Bayeeya kuti busongo bwabo kakunyina kugwasyigwa Amoza inga bula bagwasya kuteelela Mangwalo, ikuti baalilwa kukuteelela, kufwambaana balazikaka nguzu zya Mangwalo. Kuli kasimpe kuti kwiyisya amalayilile amwi aayo ahihilwe ayo aambwa kuti akagwisigwa mu Bbaibbele taajisi matalikilo mukuyisya kwawo, alimwi ncabwini kuti alakazyana akuyanda kwa Moza. Zintu zyoonse eezi ziletela kudonaika a mapenzi ku mizeezo ya banji banji. A boobo tabali teeleli Ijwi lya Leza, nkaambo muntu wakaa nyonganya majwi mumizeezo yakwe. KLMNP 67.2\nNaa kuti nikwali ku konzyeka kuti ibantu kabasika aciimo cakumumvwisisisya Leza amilimo yakwe yoonse, eelyo akusika a ciimo eeci nikwa nyina kumbi kwiiya kwa kasimpe kuya kumbele, nikwa nyina ku komena mu luzyibo, nikwa nyina ku komena kwa muzeezo nauba moyo kuya kumpela. Leza natali Leza usumpukide; eelyo bantu, mukujana luzyibo lumaninide noba tali kuya kumbele. A tumulumbe Leza nkaambo tana kacicita kuti cibe boobu. Leza tasimpi, muli nguwe “mo muli lubono lwa busongo a luzyibo.” Ba Kolose 2:3. Kuya kuba kutamani a kutamani bantu kabayandaula a kwiiya, pesi tabaka bujani busongo boonse bwa lubono lwakwe, a bubotu bwakwe, anguzu zyakwe. KLMNP 67.3\nLeza ula yanda kuti a mu buumi oobu mbotupona kuti kasimpe kamajwi aakwe kaka hunguluka ku bantu bakwe. Kuli nzila yomwe buyo ya kujana luzyibo. Tula konzya kuteelela Ijwi lya Leza kwiinda mukuyiisya kwa Moza wakapa Ijwi lya Leza. “Kunyina muntu uzizyi zintu zya Leza, ulike Moza wa Leza;” “nkaambo Moza ula ziya ndaula zintu zyoonse, inhya. zintu zya Leza nzipati.” Ba 1 Kolinto 2:10, 11. Cisyomyo ca Mufutuli kuba cilili bakwe cakali cakuti, “Walo ooyo, Moza wa kasimpe, waboola. uya kumusololela mu kasimpe koonse. Nkaambo uya kutambula kuzwa kuli ndime, eelyo uya kuzitondeezya kuli ndinywe.” Johani 16:13, 14. Leza ulayanda kuti muntu asebenzye nguzu zyakwe zya kuyeeya, a kwiiya Bbaibbele kuya kuba yumya kusumpula muzeezo nkaambo kunyina limbi bbuku linga lya kucita. Pesi tuleelede kuti tucenjele a muzeezo wa kuli sumpula, eeco nciiyo kubuteteete a kubula nguzu kwa muntu. KLMNP 67.4\nKuti notwa tali kuzibinganya Mangwalo manji manji mukuteelela kwesu, icakuti majwi maubauba aakasimpe twaalilwa kwaateelela, notwalijisi lusyomo lubauba mbuli lwa mwana, notwalilibambilide kwiiya, a kulomba ku gwasyigwa kwa Moza Usetekene. Muzeezo wa nguzu a busongo bwa Leza, a kubula nguzu kwesu kuti tuteelele bupati bwakwe kuleelede kuti kutupe kulyeeta aansi, tulelede kuti twiiye Ijwi lyakwe, kuti tunjile mu bulelo bwakwe a kuyoowa kusetekene. Twali bala Baibele kuyeeya kuleelede kulitole aansi ku nguzu zisumpukide kuli nkuko, moyo a muzeezo ileelede ivuntame kuli Leza mupati. KLMNP 68.1\nNkozili zintu ziyumu, Leza uya kuzyubyaubya a zisalazye kuli baabo bayandaula kuti baziteelele. Pesi kunze a kutasololelwa a Moza Usetekene, lyoonse tatukateeleli Mangwalo. Nkokuli kubala kunji junji, kwa Baibele kutagwasyi, ziindi zinji zinji ncili jazyo buyo. Ijwi lya Leza noli jalulwa ka kunyina a kulemeka alimwi a kupaila, mizeezo a luyando taluli ali Leza, nakuba kuti taluswaangene a luyando lwakwe, muzeezo ulizwide kudonaika, mukwiiya kwa Baibele koonse, kuli ku kondwa kwa kuti kunyina Leza. Mubyaabi ula ijata mizeezo, a kubika kulai lila kutali kasimpe. Bantu noba talibali ijwi lya Leza alimwi a kuyandaula kuti baswaangane a Leza, nokuba kuti bayiide buti, bala konzya kulubizya muku teelela kwabo kwa Mangwalo, takuli kubotu kuti basyome kupandulula kwabo. Aabo babala Mangwalo kuti bajane kulubizya, tabajisi kubona kwa moza. A cibonisyo citaluleme baya ku bona zintu zileta kudonaika a kutakondwa kunji kunji mu zintu zyubauba zisalala. KLMNP 68.2\nNokuba kuti baasulaika masimpe, cintu cini cini cileta kudonaika a kutashoma, mu nzila zinji zinji, nduyando lwa cinyonyoono. Kuyisya a kukasya kwa Jwi lya Leza takutambulwi ku muntu ulisumpula, a ku moyo uyanda cinyonyoono, aabo batayandi kuteelela kulailila ba zumbauzya bulemu amanguzu a majwi. Kuti katuyanda kuti tusike mu kasimpe, tuleelede kuti tube a luyando lupati lwa kuzyiba kasimpe, a kuzumina kwa moyo ku kateelela kasimpe. Boonse banjila munzila eeyi mu kwiiya Bbaibbele, baya kujana lusyomo lupati kuti ndijwi lya Leza, baya kujana kuteelela kwa kasimpe kwa jwi a kasimpe kaya kubacita kuti basongwaale kuya kulufutuko. KLMNP 68.3\nKlistu wakaati, “Naakuti muntu oonse uzumina kucita luyando lwawo, uya ku kuzyiba kwiyisya.” Johani 7:17. Mucilawo ca kubuzya a ku kasya zeezyo nzyo mutateeleli, a mucenjele ku mumuni ooyu ngo mujisi usalazya muli ndinywe, muya kutambula kusalalakupati kwiinda. A luse lwa Klistu, a musebenze milimo yoonse eeyo ya kasala zigwa kuli ndinywe, eelyo muya kucitwa kuti muteelele a kucita yeeyo njo mudonaika. KLMNP 69.1\nKuli citondeezyo cili bonya kuli boonse, kuli baabo bayiide bunene, a kuli baabo batayiide bunene, nkocili citondeezyo ca luhibo. Leza ula tutamba kuti tuhibe tobeni a kusinizya kwa Jwi lyakwe, a kasimpe ka zisyomyo zyakwe. Ula twaambila kuti “amusole alimwi mubone kuti Leza mubotu.” Intembauzyo 34:8. Mucilawo ca kusyoma ijwi lyaumwi tuleelede kuti tusole lwesu. Walo wamba kuti, “A mulombe, muya ku citambula.” Johani 16:24. Zisyomyo zyakwe ziya kuzuzyika. Takwe ciindi ncozya takacitika; alimwi tazikaalilwi. Motuyabuswenena munsi kuli Jesu, a ku komana mu luyando lwakwe, ku donaika a musinze wesu uya ku mana mu kusalala kwa busyu bwakwe. KLMNP 69.2\nMupositoli Paulu uwamba kuti Leza “waka twaangulula kuzwa mu nguzu zya musinze, waka tubika mu bulelo bwa Mwanaakwe.” Ba Kolose 1:13. Oonse wa kainda ku zwa kulufu kuya ku buumi “ula konzya kuba kucaando cakwe kwaamba kuti Leza uli kasimpe.” Johani 3:33. Ula konzya kupa bumboni, “Nda kali kuyanda ku gwasyigwa, Ndaka kujana muli Jesu. Kuyada koonse kwaka pegwa, kufwa nzala kwa buumi bwangu kwaka kutausigwa, lino Bbaibbele kuli ndime ncizubuluzyo ca Jesu Klistu. Sena mulabuzya kuti nkaambo nzi nce nko ndelwa muli Jesu? Nkaambo Mufutuli Usetekene kuli ndime. Nkaambo nzi nce nkondwa Bbaibbele? Nkaambo ndajana kuti ndijwi lya Leza ku buumi bwangu.” Inga twaba bakamboni lwesu tobeni kwaamba kuti, Baibele lili kasimpe, a kuti Klistu Mwana a Leza. Tulizyi kuti tatucilili a kucenjela a kuyeeya makani a tali kasimpe. KLMNP 69.3\nPita ula baambila banyina kuti ba “komene mu luse a luzyibo lwa Jesu Klistu Mufutuli.” 2 Pita 3:18. Bantu ba Leza noba komena mu luse, lyoonse baya kujana kuteelela kusalala kwa Jwi lyakwe. Baya kujana kusalala kupya a bubotu bwa tusimpe twakwe tusesekedwe. Ooku kwa kali kasimpe munkamu ku misela yakainda, kuya kuba mbubo kuya kusikila kumamanino. “Nzila ya baluleme ili mbuli kusalala kwaku bucedo, kuya kungwengwemuka mane kusikila bwaca.” Tusimpi 4:18. KLMNP 69.4\nA lusyomo tula konzya kulangila cimwi cintu a kujata cisyomyo ca Leza ca kukomezya muzeezo, nguzu zya muntu ziswaangane a nguzu zisetekene. alimwi nguzu zya muntu omwe omwe ziletwe mu kuswaangana kululeme a Mwiinzo wa kusalala. Tuleelede kuti tukomane nkaambo zyoonse zya tuzundide ziya kusandululwa; oomo mizeezo yesu isimpa moya kali kujana mapenzi a kuta lulama, tuya kubona kuswaangaga kulondokede kubotu. “Lino tula langa mu cimbonembone cisiya, pesi busyu a busyu Nja kuzyiba, mbubona mbuli mbwezyizyilwe.” Ba 1 Kolinto 13:12. KLMNP 70.1


Azerbaijan | Cisi Alimwi Abantu\nAMUBALE MU Afrikaans Albanian Amharic Arabic Azerbaijani Azerbaijani (Cyrillic) Bulgarian Cebuano Chichewa Chinese (Traditional) Chinese Mandarin (Simplified) Chitonga Croatian Czech Danish Dutch English Estonian Ewe Finnish French Georgian German Greek Hiligaynon Hungarian Iloko Indonesian Italian Japanese Kinyarwanda Kirghiz Korean Lithuanian Malagasy Myanmar Norwegian Polish Portuguese Romanian Russian Sepedi Serbian (Cyrillic) Serbian (Roman) Sesotho (Lesotho) Setswana Sinhala Slovak Slovenian Spanish Swahili Swedish Tagalog Thai Tigrinya Tsonga Turkish Twi Ukrainian Xhosa Zulu\nKuswaya ku Azerbaijan\nCISI ca Azerbaijan ncecipati akati kazisi zyotatwe izili kubusena butegwa Southern Caucasus. Myaka iibalilwa ku 1,000 yainda, bantu banji bamusyobo waci Turkic bakatalika kuboola kuzookkala mucilawo eeci. Bantu aaba bakatalika kwiiya zilengwa zyabantu mbobakajana, mpoonya abalo bantu bamucisi eeci bakatalika kwiiya zilengwa zyabeenzu aaba. Aboobo, tacigambyi pe kuti mwaambo waci Azerbaijani ulikozyenye kapati amwaambo waci Turkish alimwi aci Turkmen.\nBana Azerbaijani balasamausya kapati. Mikwasyi ilikamantene, alimwi banamukwasyi balagwasyanya kapati muziindi zyamapenzi.\nBana Azerbaijani balayandisya kwiimba alimwi akweema. Musyobo wanyimbo umwi iwiitwa kuti mugam, mwiimbi ulaamba kujatikizya kweema kwabana Azerbaijani, kumwi zilimba kazilila. Mwiimbi wiimba lwiimbo lwa mugam weelede kuti kajisi luzyibo kujatikizya musyobo wanyimbo eezyi alimwi akucikonzya kwaanza nyimbo.\nBana Azerbaijani balauyanda kapati tii\nBana Azerbaijani balauyanda kapati tii. Banywida mututambula alimwi babelesya zikoto zyasyuga zipati, mpoonya banywisya maalmondi, misaansa alimwi atwakulya tumwi. Maanda mobanywida tii alajanika nomuba muminzi.\nCisi nkocili kujwe, kuli Lwizi lwa Caspian, mwalo mujanika nswi ziitwa kuti sturgeon. Inswi iitwa kuti beluga sturgeon ilakonzya kupona myaka iinda ku 100. Muswi wiinda kukomena iwakajatwa wakali kulema makkilogilamu aali 1,297, mpoonya wakali kulampa mamita aali 8.5. Muswi ooyu ulayandika kapati akaambo kamayi aakwe alo aaligwa aitwa kuti black caviar.\nBana Azerbaijani mbakombi ibayandisya kwaamba zya Leza. Bantu banji bakkala mucisi eeci mba Mozilemu. Alimwi muli azikombelo zimbi zyalo zibikkilizya a Bakamboni ba Jehova ibainda ku 1,000 alimwi bunji bwabo mbana Azerbaijani.\nBaimbi bana Azerbaijani\nBakamboni ba Jehova balaiya Bbaibbele abantu banji munyika yoonse, kubelesya bbuku lyakuti Ino Ncinzi Cini Bbaibbele Ncoliyiisya? Lilajanika mumyaambo iinda ku 250, kubikkilizya aci Azerbaijani.\nMweelwe wabantu: 9,000,000\nDolopo lipati: Baku\nZyintu zisambalwa kunze aacisi: Mungwimba


Amusyome Jehova Lyoonse! | Yakwiiya\nAMUBALE MU Acholi Albanian American Sign Language Amharic Arabic Argentinean Sign Language Armenian Aymara Azerbaijani Azerbaijani (Cyrillic) Batak (Toba) Bengali Bicol Bislama Brazilian Sign Language Bulgarian Catalan Cebuano Chichewa Chinese (Traditional) Chinese Mandarin (Simplified) Chitonga Chitonga (Malawi) Chitumbuka Chiyao Chokwe Chuvash Cibemba Cinyanja Colombian Sign Language Croatian Czech Danish Drehu Dutch Efik English Estonian Fijian Finnish French Georgian German Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Icelandic Igbo Iloko Indonesian Isoko Italian Italian Sign Language Japanese Japanese Sign Language Kannada Karen (S'gaw) Kazakh Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Krio Latvian Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Mauritian Creole Maya Mexican Sign Language Mixe (North Central) Mongolian Moore Ndebele (Zimbabwe) Nepali Norwegian Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Bolivia) Quichua (Imbabura) Romanian Runyankore Russian Russian Sign Language Samoan Sango Serbian (Cyrillic) Serbian (Roman) Seychelles Creole Shona Sidama Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tajiki Tamil Tatar Telugu Thai Tigrinya Tiv Tok Pisin Tshiluba Turkish Turkmen Turkmen (Cyrillic) Tuvaluan Tzotzil Ukrainian Urdu Uzbek Vietnamese Wallisian Waray-Waray Wayuunaiki Wolaita Yoruba Zande Zapotec (Isthmus)\n“Amusyome mulinguwe ziindi zyoonse, nywebo nobantu.”—INT. 62:8.\nNkaambo nzi zimwi ziindi Jehova ncatainguli mipailo mpoonya-mpoonya?\nNduumbulizyo nzi ndomujana mucisyomezyo ca Jehova icijanika mulugwalo lwa 1 Bakorinto 10:13?\nNzintu nzi ziyoomugwasya kuba alusyomo muli Jehova alimwi akuyumya cilongwe canu anguwe?\n1-3. Mbuti lusyomo lwa Paulo muli Jehova mbolwakayumizyigwa? (Amubone cifwanikiso icili kumatalikilo aacibalo.)\nCAKALI kukatazya ncobeni kuba Munakristo mu Roma. Akaambo kakutamikizyigwa kuumpa dolopo mu 64 C.E. alimwi akutamikizyigwa kuti tiibakali kubayanda bantu, basikutobela Kristo bakali kupenzyegwa kapati. Ikuti nomwakali umwi wa Banakristo kuciindi eeco, buzuba abuzuba mwakali kulangilwa kwaangwa alimwi akupenzyegwa. Bamwi akati ka Banakristonyoko bakali kukonzya kujaigwa abanyama naa kugagailwa azisamu zyakupenzyezya alimwi akuumpwa bulanga kutegwa kube mumuni masiku.\n2 Mwakali mubukkale buli boobu bukatazya mwaapostolo Paulo naakaangwa lwabili mu Roma. Sena Banakristo bamwi bakali kuyakumugwasya? Kuboneka kuti Paulo wakali kulibilika ikuti naa wakali kuyakugwasyigwa, inga twaamba boobu akaambo kamajwi ngaakalembela Timoteyo kuti: “Nindakali kulikwabilila mumulawo ciindi cakusaanguna kunyina wakandiiminina pe, pele boonse bakandilekelezya—lino Leza atabapi mulandu pe.” Nokuba boobo, Paulo wakalizyi kuti kunyina naakali kukonzya kubula lugwasyo cakumaninina. Wakalemba kuti: “Pele Mwami wakalaandime lyoonse alimwi wakandipa nguzu.” Inzya, Mwami Jesu wakapa Paulo nguzu nzyaakali kuyandika. Ino wakagwasyigwa buti alugwasyo oolu lwa Leza? Amumvwe cakatobela, wakaamba kuti: “Ndakavwunwa kumulomo wasyuumbwa.”—2Tim. 4:16, 17. *\n3 Kweelede kuti Paulo wakayumizyigwa kapati mukuyeeya cintu eeci cakamucitikila, cakamugwasya kusyoma kuti Jehova wakali kuyakumugwasya kutegwa aliyumye mumasunko aakwe alimwi amubuyumuyumu buli boonse mbwaakali kukonzya kuyaanya kumbele. Alimwi buya, wakazumanana kwaamba kuti: “Mwami wangu uyoondivwuna kumulimo mubi uuli woonse.” (2Tim. 4:18) Inzya, Paulo wakazyiba kuti ciindi bantu nobakonzya kwaalilwa kugwasya, Jehova alimwi a Mwanaakwe balakonzya kupa lugwasyo luyandika ncobeni!\nZYOOLWE ‘ZYAKUSYOMA JEHOVA’\n4, 5. (a) Ino nguni lyoonse uukonzya kumupa lugwasyo ndomuyandika? (b) Mbuti mbomukonzya kuyumya cilongwe canu a Jehova?\n4 Sena kuli ciindi cimwi nomwakalimvwa kulekelezyegwa nomwakali mubukkale bukatazya? Ambweni cilakonzya kuba ciindi nomwakali kulangaula mulimo, kulwana buyumuyumu kucikolo, buyumuyumu bwakuciswa-ciswa, naa bukkale buli boonse bukatazya. Ambweni mwakalomba kugwasyigwa pele mwakatyompwa nkaambo kunyina naba omwe iwakamugwasya. Masimpe, mumapenzi amwi bantu tabakonzyi kugwasya. Mubukkale buli boobu, sena lulayo lwamu Bbaibbele lwakuti “kosyoma Jehova” inga lwaba lwabuyo? (Tus. 3:5, 6) Sena talukonzyi kugwasya? Peepe! Ncobeni Leza ulagwasya, kweelana azibalo zinji zyamu Bbaibbele mbozitondezya.\n5 Aboobo, muciindi cakunyema akaambo kakuti bantu tiibamugwasya, amubone bukkale oobo mbuli mbwaakali kububona Paulo—kububona kuba coolwe cakusyoma Jehova cakumaninina alimwi akubona mbwagwasya caluyando. Eeci ciyoopa kuti lusyomo lwanu mulinguwe luyume alimwi akupa kuti cilongwe canu anguwe ciyume ncobeni.\nLUSYOMO LULAYANDIKA MUCILONGWE CESU A LEZA\n6. Nkaambo nzi ncocikonzya kumuyumina kusyoma Jehova ciindi nomuli mubukkale bukatazya?\n6 Sena mulakonzya kumwaambila Jehova penzi lyanu mumupailo alimwi akulimvwa kukatalukwa mukuzyiba kuti mwacita ncomukonzya kucita mubukkale buli boobo akusiya zyoonse mumaanza aakwe? Inzya, mulakonzya kucita oobo! (Amubale Intembauzyo 62:8; 1 Petro 5:7.) Kwiiya kucita boobo ncintu ciyandika kapati kutegwa mube acilongwe a Jehova. Nokuba boobo, cilakonzya kumuyumina kusyoma kuti Jehova uyoomupa lugwasyo ndomuyandika. Ino nkaambo nzi? Kaambo kamwi kalakonzya kuba kakuti zimwi ziindi Jehova tainguli mpoonya-mpoonya.—Int. 13:1, 2; 74:10; 89:46; 90:13; Hab. 1:2.\n7. Nkaambo nzi zimwi ziindi Jehova ncatainguli mipailo yesu mpoonya-mpoonya?\n7 Nkaambo nzi Jehova ncatainguli kulomba kwesu kuli koonse mpoonya-mpoonya? Amuyeeye kuti ukozyanisya cilongwe cesu anguwe kucilongwe camwana abausyi. (Int. 103:13) Mwana takonzyi kulangila kuti kufwumbwa ncaalomba bazyali bakwe balamucitila mpoonya-mpoonya. Zintu zimwi mwana nzyakonzya kulomba inga taziyi akoomoonga. Zintu zimwi ziyandika kulindila kusikila aciindi ceelede. Alimwi zintu zimwi nzyalomba zilakonzya kumunyonganya mwana naa kunyonganya bantu bamwi bajatikizyidwe. Kuyungizya waawo, kwiile kuzumina cili coonse mwana ncaalomba kulakonzya kunyonganya cilongwe causyi amwana nkaambo cilakonzya kuba mbuli cilongwe casimalelo amuzike, mwana kali simalelo. Mbubwenya buyo, kutegwa tugwasyigwe, Jehova zimwi ziindi ulakonzya kulekela ciindi cili mbocibede kuti ciinde katanaingula mipailo yesu. Ulijisi nguzu zyakucita boobo nkaambo ngo Mulengi wesu musongo, Simalelo uujisi luyando, alimwi Taateesu wakujulu. Kutupa nzyotumulomba mpoonya-mpoonya kulakonzya kupa kuti cilongwe cesu anguwe cinyongane munzila imwi.—Amweezyanisye a Isaya 29:16; 45:9.\n8. Ino Jehova utusyomezya nzi kujatikizya kulezya kwesu?\n8 Kaambo kamwi nkakuti Jehova ulikuzyi kabotu kulezya kwesu. (Int. 103:14) Aboobo, talangili kuti katuliyumya munguzu zyesu tobeni pele ulatupa lugwasyo mbwali Taata. Masimpe, zimwi ziindi tulakonzya kulimvwa kuti tatukonzyi kuzumanana kuliyumya. Pele Jehova utusyomezya kuti taakwe nayoolekela babelesi bakwe kupenga kwiinda nguzu zyabo. Inzya, ‘uyoopa nzila yamatijilo.’ (Amubale 1 Bakorinto 10:13.) Aboobo, tulijisi kaambo kalimvwisya keelede kutupa kusyoma kuti Jehova uliluzi ciindi nabona kuti tulakonzya kuliyumya mubuyumuyumu mbotujisi.\n9. Ncinzi ncotweelede kucita ciindi mipailo yesu noyataingulwa mpoonya-mpoonya?\n9 Ciindi notwatatambula lugwasyo ndotwalomba mumupailo mpoonya-mpoonya, tweelede kuzumanana kulindila kuli yooyo uuzyi ciindi cibotu cakutwiingula. Amuyeeye kuti awalo ulalindila cakukkazika moyo, nkaambo lyoonse uliyandide kutugwasya. “Jehova ulalindila kakkazikide moyo kuti amufwide luzyalo, eelyo ulanyamuka kuti amufwide luse. Nkaambo Jehova ngu Leza uubeteka kabotu. Balikkomene boonse aabo bamulangila.”—Is. 30:18.\n10-12. (a) Mbuti Munakristo uulwazya munamukwasyi umwi uuciswa bulwazi butasilikiki mbobukonzya kumuyumina bukkale? (b) Mbuti kusyoma Jehova ciindi notuli mubukkale bukatazya mbokukonzya kucijatikizya cilongwe cesu anguwe? Amupe cikozyanyo.\n10 Ciindi nomujisi buyumuyumu, mulakonzya kulimvwa mbuli mbwaakalimvwa Paulo—kulimvwa mbuli kuti muli afwaafwi amulomo naa muli ‘mumulomo wasyuumbwa.’ Eezyi nzyeziindi nocikatazya kusyoma Jehova alimwi nzyeziindi kusyoma Jehova nokuyandika kapati. Mucikozyanyo, atwaambe kuti mulwazya munamukwasyi umwi uuciswa bulwazi butasilikiki. Ambweni mwali kupaila kulomba busongo alimwi anguzu. * Nomwamana kucita zyoonse nzyomukonzya mumakani aaya, sena inga tiimwaba aluumuno lwamumizeezo mukuzyiba kuti meso aa Jehova ali alindinywe alimwi akuti uyoomupa lugwasyo luyandika kutegwa muliyumye cakusyomeka?—Int. 32:8.\n11 Bukkale bulakonzya kupa kuti zintu muzibone munzila yiindene. Inga kwajanika kuti mizeezo njobaamba bamadokota ilakazyanya. Alimwi banamukwasyi mbomwali kuyeeyela kuti inga bamuumbulizya inga balibonya kuti bapa kuti penzi ndyomujisi liindile. Amuzumanane kulanga kuli Jehova kutegwa amupe nguzu. Amuzumanane kuba aacilongwe anguwe. (Amubale 1 Samuele 30:3, 6.) Lyaakumana penzi ndyomujisi, cilongwe canu anguwe ciyakuyuma kapati.\n12 Ba Linda * mbobakalimvwa oobu nokwakainda myaka iili mbwiibede yakulwazya bazyali babo mumyaka yamamanino yakupona. Bakaamba kuti: “Ciindi notwakali mubukkale oobu, mebo, balumi bangu alimwi amusyoonto wangu musankwa, twakali kubula cakucita. Twakali kulimvwa kulekelezyegwa zimwi ziindi. Nokuba boobo, notuyeeya kujatikizya buyumuyumu mbotwakajisi, twabona ncobeni kuti Jehova wakali andiswe. Wakatuyumya nkaambo ncecintu ncotwakali kuyandika, noliba leelyo notwatakazyi ncotwakeelede kucita.”\n13. Mbuti kusyoma Jehova mbokwakamugwasya mucizyi umwi kuliyumya mumapenzi aakamucitikila cakutobelana?\n13 Kusyoma Jehova cakumaninina alimwi kulakonzya kugwasya ciindi notwajana buyumuyumu bumwi. Ciindi balumi baba Rhonda ibatakali Bakamboni nobakayanda kuti cikwati cimanizyigwe, nceciindi musyoonto waba Rhonda musankwa naakajanwa abulwazi bubi kapati butegwa lupus. Kwiinde buyo myezi misyoonto bakafwidwa mulamwe. Ciindi buumba bwaba Rhonda nobwakali kuyaabumana, bakatalika bupainiya bwaciindi coonse. Kwiinde buyo ciindi cisyoonto, bakafwidwa banyina. Ncinzi cakabagwasya ba Rhonda kutegwa baliyumye? Bakaamba kuti: “Ndakali kupaila kuli Jehova buzuba abuzuba, nokuba kujatikizya zintu ziniini-niini nzyondakali kuyanda kucita. Eeci cakapa kuti Jehova abe mwini-mwini kulindime. Cakandigwasya kwiiya kusyoma nguwe muciindi cakulisyoma ndemwini naa kusyoma bantu bambi. Alimwi wakandigwasya ncobeni—wakandipa zyoonse nzyondakali kuyandika. Eeci capa kuti ndimvwe mbocibede kubeleka a Jehova.”\nNomuba mumukwasyi, tulakonzya kusikilwa masunko aakonzya kunyonganya cilongwe cesu a Jehova (Amubone mincali 14-16)\n14. Ndusyomo nzi ndwayelede kuba aandulo Munakristo uujisi munamukwasyi uugwisyidwe mumbungano?\n14 Amubone bukkale abumwi. Atwaambe kuti munamukwasyi umwi wagwisyigwa mumbungano. Mulizyi ncolyaamba Bbaibbele kujatikizya mbwayelede kubonwa muntu uugwisyidwe mumbungano. (1Kor. 5:11; 2Joh. 10) Nokuba boobo, kutobela bubambe bujatikizya muntu uugwisyidwe cilakonzya kuba cintu ciyumu zimwi ziindi, ambweni akulibonya kuti tacikonzyeki buya kubutobela. * Sena inga mwamusyoma Taateesu wakujulu kuti uyakumupa nguzu nzyomuyandika kutegwa mucikonzye kutobela malailile aamu Bbaibbele mumakani aaya? Sena mwacibona kuti eeci ncoolwe cakuti muyumye cilongwe canu a Jehova?\n15. Nkaambo nzi Adamu ncaakausotoka mulawo wa Jehova mumuunda wa Edeni?\n15 Kujatikizya makani aaya, amuyeeye kwakaindi kasyoonto kujatikizya mwaalumi wakusaanguna, Adamu. Sena ncobeni wakali kuyeeya kuti wakali kukonzya kusotoka mulawo wa Jehova akuzumanana kupona ? Peepe, nkaambo Magwalo aamba kuti Adamu “kunyina naakeenwa pe.” (1Tim. 2:14) Pele nkaambo nzi ncaakausotoka mulawo? Adamu wakalya mucelo ngwaakamupa Eva ambweni akaambo kakuyandisya kapati mukaintu wakwe. Wakaswiilila jwi lyamukaintu wakwe muciindi cakuswiilila jwi lya Leza wakwe, Jehova.—Matl. 3:6, 17.\n16. Nguni ngotweelede kuyandisya kapati kwiinda boonse, alimwi nkaambo nzi?\n16 Sena eeci caamba kuti tatweelede kubayanda kapati banamukwasyi? Peepe, tacaambi boobo. Pele tweelede kuyandisya Jehova kwiinda boonse. (Amubale Matayo 22:37, 38.) Eeci cigwasya banamukwasyi, tacikwe makani naa babelekela Jehova lino naa pe. Aboobo, amuzumanane kuyumya luyando lwanu kuli Jehova alimwi acilongwe canu anguwe. Alimwi ikuti naa mulakatazyigwa kapati kujatikizya munamukwasyi uugwisyidwe mumbungano, amumwaambile Jehova mbomulimvwa kwiinda mukupaila kuzwa ansi aamoyo. * (Rom. 12:12; Flp. 4:6, 7) Amubelesye bukkale oobu bukatazya kuyumya cilongwe canu a Jehova. Kucita boobu kuyoomupa kuti mulange kuli Jehova kutegwa amugwasye munzila yiinda kubota.\nAmutondezye kuti musyoma Jehova kwiinda mukujata bubi mumulimo wakwe (Amubone muncali 17)\n17 Nkaambo nzi Paulo ‘ncaakavwunwa kumulomo wasyuumbwa’? Wakaamba kuti: “Kutegwa kwiinda mulindime mulimo wakukambauka uzuzikizyigwe cakumaninina akuti bamasi boonse baumvwe.” (2Tim. 4:17) Mbubwenya mbotujisi bubi mumulimo wakukambauka mbuli ibwakali Paulo, tusyoma Jehova kuti uyoosinizya ncobeni kuti ‘twayungizyilwa’ zintu zyoonse nzyotuyandika. (Mt. 6:33) Mbotuli basikumwaya ba Bwami, ‘twapegwa mulimo wakukambauka,’ alimwi Jehova utubona kuti tuli “basimilimonyina.” (1Tes. 2:4; 1Kor. 3:9) Kwiinda mukuba basungu mumulimo wa Leza, ciyootuubaubila kulindila kugwasyigwa anguwe.\n18. Muunzila nzi zimwi motukonzya kuyumya lusyomo lwesu muli Jehova alimwi akuyumya cilongwe cesu anguwe?\n18 Aboobo, atubelesye ciindi ecino kuyumya cilongwe cesu a Leza. Ikuti naa kuli bukkale buli boonse ibutupa kulibilika, atububelesye kuyumya cilongwe cesu a Jehova. Inzya, kwiinda mukwiiya Jwi lya Leza, kupaila lyoonse, alimwi akuzumanana kutola lubazu muzintu zyakumuuya, atusyome Jehova kuti ulakonzya kutugwasya alimwi uyoosinizya ncobeni kuti twazwidilila kulwana buyumuyumu mbotujisi lino alimwi abuyumuyumu buli boonse mbotukonzya kuyaanya kumbele.\n^ par. 2 “Mulomo wasyuumbwa” nkwaakavwunwa Paulo ulakonzya kuti wakali syuumbwa wini naa akali buyo maambila mbali.\n^ par. 10 Zibalo zyakamwaigwa mukusola kugwasya Banakristo ibalwana penzi lyakuciswa-ciswa alimwi abasikulwazya. Amubone mamagazini aa Sinsimuka! aamu Chingisi aaya aatobela: February 8, 1994; February 8, 1997; May 22, 2000; alimwi a January 22, 2001.\n^ par. 12 Mazina acincwa.\n^ par. 14 Amubone mumagazini eeyi cibalo cakuti “Ikaambo Kugwisyigwa Mumbungano Ncobuli Bubambe Bwaluyando.”\n^ par. 16 Zibalo zyakamwaigwa kugwasya banamukwasyi ibajisi munamukwasyi iwakasiya mbunga ya Jehova. Amubone mamagazini aamu Chingisi aa Ngazi Yamulindizi aaya aatobela: September 1, 2006 mapeeji 17-21 alimwi a January 15, 2007 mapeeji 17-20.


Dipatimenti ibamba sha shikope shicanika mumabuku esu ku, U.S.A.\nBetelo ndiina lya ciEbulu, lyaamba ayi “Ŋanda yakwe Lesa.” (Matalikilo 28:17, 19) Ndiina lyeelela maanda ngobasebensesha Bakamboni Bakwe Yehova mumisena ipusenepusene pacishi coonse, incito yakushimikila nkoyeendeleshekwa akucafwikwa. Likoto Litanjilila lilasebensela kumaofesi anene mu New York, ku U.S.A., alimwi lilabona ncito icitwa paBetelo mushishi shipusenepusene. Boonse basebensela pa Betelo baleetwa ayi, Bamukwashi wa Betelo. Balekala pomwi anga mbamukwashi, balalita pomwi, balasebensela pomwi akwiiya Baibo pomwi.—Kulumbaisha 133:1.\nNgumusena ulibetele mukwashi wa Betelo nkobasebensa cakulyaaba. Mumisena yoonse ya Betelo, mulacanika Beneklistu basankwa alimwi abanakashi bakalyaaba kucita kuyanda kwakwe Lesa alimwi anciito ya Bwaami kwaciindi coonse. (Mateyo 6:33) Taakuwo ufola maali na malipilo, nacibi boobo boonse balapekwa musena kwakoona, shakulya alimwi amaali aniini akulicafwilisha. Boonse bacanika paBetelo balicite ncito yakucita, bamwi balasebensela mumaofesi, mukicini na muŋanda yakulita. Bamwi balasebensela kumabuku, kubotesha mumaanda, kucapa shakufwala, kubotesha musena, na kucita ncito shimwibo.\nMusena kucitwa ncito shicafwilisha ncito yakushimikila sha Bwaami. Nciito inene icitwa mumaanda a Betelo nkucafwa kwaamba ayi cancine camu Baibo cishike kubantu baanji. Buloshuwa iyi ncakubonenaako comwibo ca ncito icitwa ku Betelo. Yakalembwa kwiinda mukutanjililwa a Likoto Litanjilila. Yakatumwa mumisena ipusenepusene kutubunga twabamakwesu basansulula mucishi coonse kwiinda mukusebensesha makompyuta, lyalo yakapulintwa kusebensesha mashini ipulinta mabuku aanji paciindi ciniinibo, kuswawaawo yakatumwa kumabungano eendilila 115,000. Kwaamba ayi incito iyi icitwe kabotu, bamukwashi wa Betelo balacafwilisha muncito iyandika abuumbi yeelete kucitwa cakufwambaana—Kushimikila makani abotu.—Maako 13:10.\nIno mbaani basebensela paBetelo, alimwi ino balacafwikwa buyani?\nIno paBetelo palacitwa ncito nshi iyandika cakufwambaana?


Kujana Wawukwabilila Biyeni Moyo Wako? | Ngaziyakulinda Yakwiiya\n‘Aakati kazintu zyoonse nzukwabilila, kwabilila kapati moyo wako.’—TUS. 4:23, NW.\nLWIIMBO 36 Atukwabilile Myoyo Yesu\n1-3. (a) Nkamboonzi Jehova naakali kumuyanda Solomoni alubo nziizili zilongezyo Solomoni nzyaakajana? (b) Njiili mibuzyo njitutalange-lange muchiiyo eechi?\nSOLOMONI wakaba mwaami wamaIsrayeli kachili mulombe. Solomoni naakasaanguna kweendelezya, Jehova wakalibonia kulinguwe muchiloto mpawo wakamubuzya kuti: ‘Kumbila nchuyanda, ndilakupa.’ Solomoni wakasandula kuti: ‘Mebo ndichili muniini alubo nsikwe luzibo pe. Nkinkaako, ndipe ndimubelesi wako moyo uuswiilila, kuti ndibabeteke kabotu bantu bako.’ (1 Bam. 3:5-10) Solomoni wakali kulibombya choonzyo nkaambo wakakumbila kuba ‘aamoyo uuswiilila.’ Eezi zitondeezya kuti Jehova wakali kumuyanda loko Solomoni. (2 Sam. 12:24) Leza wakabotelwa ansandulo yamwaami wachiniini Solomoni mpawo wakamupa “moyo wabusongo uucenjede.”—1 Bam. 3:12.\n2 Chiindi choonse Solomoni naakali kusyomeka, Jehova wakali kumulongezya. Wakajana chilongezyo chakuyaka tempele lyakali kwiitwa ‘azina lyaJehova Leza waIsrayeli.’ (1 Bam. 8:20) Solomoni wakazibinkene loko akaambo kabusongo mbwaakapedwe aaLeza. Alubo zintu nzyakaamba kazulwidwa aaLeza, zililembedwe mumabbuku aatatu aamuBbayibbele. Limwi bbuku ndyaakalemba, ndibbuku lyaTusimpi.\n3 Bbala lyakuti moyo lilembedwe kwaziindi zisika ku72 mubbuku lyaTusimpi. Muchikozyano, muli Tusimpi 4:23, Bbayibbele lyaamba kuti: ‘Aakati kazintu zyoonse nzukwabilila, kwabilila kapati moyo wako.’ Mulugwalo oolu, bbala lyakuti “moyo” lyaambaanzi? Mubuzyo ooyu ulasandulwa muchiiyo eechi. Alubo tulasandula mibuzyo iibili iitobela: Saatani uwunyongania biyeni moyo wesu? Alubo tweelede kuchitaanzi kuti tukwabilile moyo wesu? Kuti tukkale katusyomekede kuli Leza, tweelede kumvwisisisya nsandulo zyamibuzyo eeyi iiyandikana.\n“MOYO WAKO” NIINZI?\n4-5. (a) Majwi aali muli Intembauzyo 51:6, atugwasya biyeni kumvwisisisya nzilyaamba bbala lyakuti “moyo”? (b) Mbutuubamba mubili wesu kutugwasya biyeni kuti tumvwisisisye mbutweelede kukwabilila moyo wesu wakukozyanisya?\n4 Muli Tusimpi 4:23, bbala lyakuti “moyo” lilakonzya kwaamba ‘buntu bwesu bwamukati’ naakuti ‘moyo wesu uusisidwe.’ (Bala Intembauzyo 51:6.) Muli amwi majwi, bbala lyakuti “moyo” lyaamba mizeezo yesu, mbutulimvwa, makanze eesu anzitulombozya. Alubo bbala eeli lyaamba mbutubede mukati kamoyo kutali mbutuboneka aanze.\n5 Atulange-lange kuti kuba aamubili uusimide kweendelana biyeni ambutubede mukati. Chakusaanguna, kuti tukkale katuli amibili iisimide, tweelede kulya chakulya chiyaka mubili aku-ekisesayiza chiindi choonse. Munzila iikozyenie, kuti tukkale katusimide mubukombi, tweelede kulya chakulya chamubukombi chisimide aku-ekisesayiza chiindi choonse kwiinda mukutondeezya kuti tusyoma Jehova. Tutondeezya kuti tulamusyoma Jehova kwiinda mukubelesya nzitwiiya akubuzya bamwi atala anzitusyoma. (Rom. 10:8-10; Jak. 2:26) Chabili, kuti twalanga mbutuboneka aanze, tulakonzya kulibonaanga tatuchiswi pe pesi katulaabulwazi mumubili. Munzila iikozyenie, kuti twalanga nzituchita mubukombi, tulakonzya kubonaanga tulisimide mubukombi nikuba kuti mizeezo iitali kabotu ilakonzya kukomena mukati kesu. (1 Kor. 10:12; Jak. 1:14, 15) Tweelede kuziba kuti Saatani uyanda kubyala mizeezo yakwe mulindiswe. Kujana Saatani wazichita biyeni eezi? Alubo kujana twalikwabilila biyeni?\nSAATANI WIIBYALA BIYENI MIZEEZO YAKWE MUMOYO WESU?\n6. Ngaali makanze Saatani ngalaawo alubo uchita biyeni kuti aazuzikizye?\n6 Saatani uyanda kuti tube mbuuli nguwe, sikupapila uutayandi kutobelezya zyeelelo zyaJehova alubo uuliyanda. Saatani takonzyi pe kutupa kuti tuyeeye mbuuli nguwe akuti tuchite mbuuli mbachita. Nkinkaako, ubelesya zimwi nzila kuti azuzikizye makanze aakwe. Muchikozyano, upa kuti tupone aabantu bali aamizeezo iili mbuuli yakwe. (1 Joh. 5:19) Ulangilila kuti tuyoosala kuliswaanizya aambabo nikuba kuti tulizi kuti kuliswaanizya aabantu bachita zibi ‘kunyongania’ mbutuyeeya ambutuchita. (1 Kor. 15:33) Nzila eeyi njaakabelesya kuMwaami Solomoni. Solomoni wakakwata banakazi bakali kukomba baleza bakubeja mpawo “bakamuyunga kapati,” alubo ‘mbichaani-mbichaani banakazi bakwe bakoongelezya moyo wakwe’ kuti aleke kukomba Jehova.—1 Bam. 11:3, NW.\nKujana wawukwabilila biyeni moyo wako kuli Saatani kuti atabyali mizeezo yakwe mulinduwe? (Langa fuka 7) *\n7. Niinzi chimwi Saatani nchabelesya kuti apupulule mizeezo yakwe alubo nkamboonzi nitweelede kuchichenjelela?\n7 Saatani ubelesya mamuvi ama-show aamuTV kuti apupulule mizeezo yakwe. Ulizi kuti twaambo twamumaTV tatutunoneezyi luzutu pesi tutuyiisya mbutweelede kuyeeya, kulimvwa ambutuchita. Jesu wakali kwiibelesya kabotu nzila yakupupulula makani naakali kuyiisya bantu. Muchikozyano, wakaamba chikozyano chili atala amuSamariya ulaaluyando achili atala amwana mulombe wakazwa amuunzi alubo wakasaanisya lubono lwakwe. (Mt. 13:34; Lk. 10:29-37; 15:11-32) Nikuba boobo, bantu batobela mizeezo yaSaatani balakonzya kwaamba twaambo tupa kuti tuyeeye zintu zibi. Tweelede kuba aamaboneno aalikabotu. Mamuvi ama-show aamuTV alakonzya kutunoneezya akutuyiisya, kaatanyonganisizye mizeezo yesu pe. Pesi tweelede kuchenjela. Nitusala zyakulikondelezya, tweelede kulibuzya kuti, ‘Muvi naakuti show eeyi ilikundiyiisya kuti kuli kabotu na kuchita ziyandwa amubili wangu?’ (Gal. 5:19-21; Ef. 2:1-3) Kujana wachita biyeni kuti wabona kuti pulogilamu eeyo isumpula mizeezo yaSaatani? Itantamuke mbuuli mbukonzya kuchita kubulwazi butabukila.\n8. Kujana bazyali babagwasya biyeni bana babo kuti bakwabilile myoyo yabo?\n8 Nibazyali, muli amulimu mupati wakukwabilila bana banu kuli Saatani kuti atabyali mizeezo yakwe mumyoyo yabo. Zili aantanganana kuti mulabakwabilila bana banu kuti batajatwi malwazi. Mulayisalazya myuunzi yanu alubo mulazisowa zintu zyoonse zikonzya kupa kuti muchiswe abana banu. Munzila iikozyenie, mweelede kukwabilila bana banu kumamuvi, ma-show aamuTV, magemu amakkompiyuta amawebbusayiti aakonzya kupa kuti babe aamizeezo yaSaatani. Jehova umupede mulimu wakukwabilila bana banu mubukombi. (Tus. 1:8; Ef. 6:1, 4) Nkinkaako, mutayoowi pe kubabikkila milawu yeendelana malayilile aazwa muBbayibbele. Amubabuzye bana banu nzibeelede anzibateelede kweebela alubo amubagwasye kuti bamvwisisisye kuti nkamboonzi nimwasala kuchita oobo. (Mt. 5:37) Nibayabukomena bana banu, amubayiisye kuchitila kuti bakonzye kusiyanisya chibotu achibi kweendelana azyeelelo zyaJehova. (Heb. 5:14) Alubo mweelede kuziba kuti bana banu bayiya zyiingi loko kuzintu nzimuchita kwiinda kuzintu nzimwaamba.—Dt. 6:6, 7; Rom. 2:21.\n9. Njiili imwi nzila Saatani njabelesya alubo nkamboonzi niinjizya mumapenzi?\n9 Saatani unyongania moyo wesu kwiinda mukupa kuti tusyome busongo bwabantu kwiinda bwaJehova. (Kol. 2:8) Atulange-lange imwi nzila Saatani njabelesya yakuti, kuyandisya bunoti tweelede kukubikka mubusena bwakusaanguna mubuumi. Bantu bayeeya munzila eeyi balakonzya kunota naakuti kufwaba. Bantu bali boobo, ngabaswaana mapenzi. Nkamboonzi nibaswaana mapenzi? Nkaambo nzibayeeya nkuyanduula mali luzutu zyakuti balakonzya kupona buumi bupa kuti bachiswe, kusiya mpuli zyabo abweenzinyina mbubali aabo aLeza kuti bazuzikizye chiyandisyo chabo. (1 Tim. 6:10) Tulabotelwa nkaambo Taateesu uuli kujulu ulatugwasya kuti tube aamaboneno aali kabotu atala amali.—Muk. 7:12; Lk. 12:15.\nKUJANA TWAWUKWABILILA BIYENI MOYO WESU?\nMbuuli balindi abalindi bamageedi bachiindi, kkala kulangide alubo usale chakufwambaana kuti ukwabilile moyo wako kuzintu zibi (Langa fuka 10-11) *\n10-11. (a) Tweelede kuchitaanzi kuti tukonzye kulikwabilila? (b) Niinzi nzibakali kuchita balindi muchiindi chaBbayibbele alubo kujana moyo wesu wabeleka biyeni mbuuli mulindi?\n10 Kuti tuzwidilile mukukwabilila moyo wesu, tweelede kuziba mapenzi aakonzya kuba akuti tufwambaane kuukwabilila. Bbala lyakasandululwa kuti ‘kukwabilila,’ muli Tusimpi 4:23 lituyeezya mulimu wakali kuchitwa aabalindi. Muchiindi chaMwaami Solomoni, balindi bakali kukkala aajulu aamiduli yamyuunzi alubo bakali kupa nchenjezyo kuti kuli nchibabona. Chikozyano eechi chitugwasya kubona mbutukonzya kuchita kuti tutazumizyi Saatani kunyongania mizeezo yesu.\n11 Muchiindi chaBbayibbele, balindi bakali kubelekaamwi abalindi bamageedi. (2 Sam. 18:24-26) Kabalaamwi, bakali kukwabilila muunzi kwiinda mukubona kuti mageedi alijalidwe basinkondonyina nibakali kusika aafwiifwi. (Neh. 7:1-3) Moyo * wesu uuyiisidwe aaBbayibbele ulakonzya kubeleka mbuuli mulindi akutuchenjezya chiindi Saatani nayanda kunyongania buntu bwesu bwamukati naakuti chiindi nayanda kunyongania mizeezo yesu, mbutulimvwa, nzitupeekezya anzitulombozya. Chiindi moyo wesu nuutuchenjezya atala achimwi chintu, tweelede kuuswiilila akujala mageedi aakukozyanisya.\n12-13. Kujana twasunkwa kuchitaanzi pesi tweelede kuchita biyeni?\n12 Atulange-lange chikozyano chitondeezya mbutukonzya kulikwabilila kuti tutanyonganisigwi aamizeezo yaSaatani. Jehova wakatuyiisya kuti ‘bwaamu amisyobo yoonse yabusofwaazi tazyeelede kwaambwa pe akati kesu.’ (Ef. 5:3) Pesi kujana twachita biyeni kuti bantu mbitubelekaabo naakuti mbitwiiyaabo batalisya kwaambuula makani aakutalilemeka? Tulizi kuti tweelede ‘kukaka bukkale bwakutayoowa Leza azisusi zyaansi aano.’ (Tit. 2:12) Mulindi naakuti moyo wesu, ulatuchenjezya. (Rom. 2:15) Pesi tuyoowuswiilila na? Tulakonzya kusunkwa kuti tubaswiilile naakuti tulange zifanikisyo nzibali kutondeezyania. Aachiindi eechi, tweelede kujala mageedi aakukozyanisya kwiinda mukuchincha makani ngibalikwaambuula naakuti kubasiya.\n13 Ziyanda kutayoowa kuti tutantamuke mizeezo amichito mibi njibaamba kuti ilikabotu basela lyesu. Tweelede kuba aachoonzyo chakuti Jehova ulakubona kubeleka changuzu nkutuchita alubo uyootupa manguzu abusongo mbutuyanda kuti tukonzye kutantamuka mizeezo yaSaatani. (2 Mak. 16:9; Is. 40:29; Jak. 1:5) Niinzi chimwi nchitweelede kuchita kuti tuzumanane kukwabilila moyo wesu?\n14-15. (a) Nziizili zintu nzitweelede kujulila moyo wesu alubo kujana twazichita biyeni? (b) Majwi aali muli Tusimpi 4:20-22, atugwasya biyeni kuti tumvwisisisye Bbayibbele chiindi nitulibala? (Langa kabbokesi kati, “ Mbukonzya Kuyeeyesesya.”)\n14 Kuti tukwabilile moyo wesu, tweelede kuujala kuti tuteendelezegwi azintu zibi akuujula kuti tweendelezegwe azintu zibotu. Atubweede lubo kuchikozyano chamiduli yamuunzi. Mulindi wageedi wakali kujala geedi kuti asinkile basinkondonyina pesi wakali kulijula kuchitila kuti kunjile chakulya azimwi zintu zyakali kuyandikana. Kaansinga geedi teelyakali kujulwa pe nikuli bantu bamumuunzi bakali kufwa anzala. Munzila iikozyenie, andiswe tweelede kujula moyo wesu kuti tuzumizye mizeezo yaLeza kuti itweelendelezye.\n15 MuBbayibbele muli mizeezo yaJehova, nkinkaako, chiindi nitulibala, ngatulikuzumizya mizeezo yaJehova kuti itweendelezye muzintu nzituyeeya, mbutulimvwa anzituchita. Kujana twalimvwisisisya biyeni Bbayibbele chiindi nitulibala? Tweelede kukomba. Umwi muchizi wakati: “Kanditanabala Bbayibbele, ndilakomba kuli Jehova, kandikumbila kuti andigwasye ‘kubona zintu zigambya’ zili muJwi lyakwe.” (Int. 119:18) Alubo tweelede kuyeeyesesya atala anzitwali kubala. Kukomba, kubala akuyeeyesesya, kupa kuti Jwi lyaLeza lisike ‘mukati kamoyo wesu’ alubo kuchita oobo kupa kuti tuyande mizeezo yaJehova.—Bala Tusimpi 4:20-22; Int. 119:97.\nSandula mibuzyo eeyi chiindi nulikubala Bbayibbele:\nMakani aaya andiyiisyaanzi atala aJehova Leza?\nMakani aali muchipanzi eechi chaMagwalo, ayendelana biyeni amulumbe wamuBbayibbele?\nKujana ndaabelesya biyeni mubuumi?\nKujana ndaabelesya biyeni magwalo aaya kuti ndigwasye bamwi?\n16. Kweebela mapulogilamu aajanika muJW Broadcasting kwakabagwasya biyeni bamwi?\n16 Imwi nzila njituzumizya mizeezo yaLeza kuti itweendelezye, nkweebela mapulogilamu aajanika muJW Broadcasting®. Umwi mukwesu amukayintu wakwe bakati: “Mapulogilamu aazwa mweezi amweezi atondeezya chachoonzyo kuti nkombyo zyesu zilasandulwa! Alatusimya akutusungwaazya chiindi nitukataazikene anitulendeledwe. Alubo chiindi chiingi tuswiilizya nyimbo zizwa muJW Broadcasting nituli aang’anda. Tulazilizya nitulikujika, nitulikusalazya mung’anda naakuti nitulikunywa tii.” Mapulogilamu aaya atugwasya kuti tukwabilile moyo wesu. Atuyiisya kuti tuyeeye mbuuli Jehova akuti tutantamuke kuyungwa kuti tutabi aamizeezo yaSaatani.\n17-18. (a) Niinzi chichitika kuti twabelesya nzyatuyiisya Jehova kweendelana amajwi aali muli 1 Bami 8:61? (b) Twiiyaanzi kuchikozyano chaMwaami Hezekkiya? (c) Kweendelana ankombyo yaDavida iijanika muli Intembauzyo 139:23, 24, tweelede kukombelaanzi?\n17 Lusyomo lwesu lulasima chiindi nitubona mbukutugwasya kuchita zintu zili kabotu. (Jak. 1:2, 3) Tulabotelwa nkaambo Jehova utwiita kuti tuli bana bakwe alubo chiyandisyo chesu chakuyanda kuchita nzyayanda chilasima. (Tus. 27:11) Sunko limwi alimwi ndituswaana, litupa mweenya wakuti tutondeezye kuti Taateesu uuli aluyando tatumubelekeli amyoyo iibili pe. (Int. 119:113) Pesi tutondeezya kuti tuyanda Jehova amoyo wesu woonse nkaambo twakalipeda kuswiilila milawu yakwe akuchita kuyanda kwakwe.—Bala 1 Bami 8:61.\n18 Eezi zyaamba kuti tatunoobisyi na? Tunoobisya; nkaambo tatumaninide pe. Kuti twabisya, tweelede kuyeeya chikozyano chaMwaami Hezekkiya. Hezekkiya wakali kubisya. Pesi wakachincha akwiinkilila kunembo kakomba Jehova ‘amoyo uululeme.’ (Is. 38:3-6; 2 Mak. 29:1, 2; 32:25, 26) Nkinkaako, atutantamuke zintu zyoonse Saatani nzyabelesya kuti anyonganie mizeezo yesu. Atukombele kuti tube ‘aamoyo uuswiilila.’ (1 Bam. 3:9; bala Intembauzyo 139:23, 24.) Tulakonzya kukkala katusyomekede kuli Jehova kuti twazumanana kukwabilila moyo wesu.\nBbala lyakuti “moyo” lyaambaanzi?\nSaatani uchita biyeni kuti anyonganie moyo wesu?\nKuti tukwabilile moyo wesu, tweelede kuujala kuzintu zili biyeni alubo tweelede kuujula kuzintu zili biyeni?\nLWIIMBO 54 “Njeeyi Nzila”\n^ par 5 Tulakonzya na kukkala katusyomekede kuli Jehova naakuti tuyoozumizya Saatani kuti atulesye kubelekela Leza? Nsandulo tayiyeeme mumasunko ngituswaana pe pesi iyeeme akuti tuukwabilila biyeni moyo wesu. Bbala lyakuti “moyo” lyaambaanzi? Saatani uwunyongania biyeni moyo wesu? Alubo kujana twawukwabilila biyeni? Mibuzyo eeyi iiyandikana ilasandulwa muchiiyo eechi.\n^ par 11 BUPANDULUZI BWAMABALA: Jehova utupede manguzu aakulanga-langa mizeezo yesu, mbutulimvwa anzituchita akuti tulibeteke. Bbayibbele lyaamba manguzu aaya kuti moyo. (Rom. 2:15; 9:1) Moyo uuyiisidwe aaBbayibbele, ngooyo uubelesya zyeelelo zyaJehova zipandulwidwe muBbayibbele alubo ulatubeteka kuti nzituyeeya, nzituchita anzitwaamba nzibotu na naakuti nzibi.\n^ par 56 BUPANDULUZI BWAZIFANIKISYO: Mukwesu ulikweebela TV mpawo kwazwa zintu zitondeezya michito yakutalilemeka. Weelede kusala kuti ulachita biyeni.\n^ par 58 BUPANDULUZI BWAZIFANIKISYO: Mulindi wamuchiindi chaBbayibbele wabona penzi aanze aamuunzi. Ulikwiita balindi baageedi bali munsi mpawo bavwiila chakufwambaana kwiinda mukujala geedi akulikkiila mukati.


Myeelwe 19 IBBAIB63 - Lino Jehova wakaambila Musa - Bible Search\nMyeelwe 18 Myeelwe 20\nKusalazigwa kwamuntu uusofweede nkaambo kamufu\n1Lino Jehova wakaambila Musa a-Aroni, wati, 2-Ngooyu mulao ngwabikide Jehova, ngwalailide. Wati, Ambila bana ba-Israyeli kuti bakuletele impwizi iisalala imbotu iitakwe kampenda, iitana kubopwa ijokwe. 3-Eyi impwizi amwiipe Eleazara mupaizi, itolwe anze lyamalabba, ijayigwe kubusyu bwakwe. 4-Lino Eleazara mupaizi akombole bulowa amunwe wakwe, asansaile bulowa kulubazu lwakunembo lyatente lyambunganino ziindi zili musanu azibili. 5-Lino impwizi itentwe kumeso aakwe; cikanda cayo anyama yayo abulowa bwayo acifusi cayo, zyoonse zitentwe. 6-Alimwi mupaizi abweze tusamu twakedari amusamu wahisopo atusani tusalala pyu, aziwaale mukati kamulilo nkwiipya impwizi. 7-Amane kucita obo, mupaizi asanzye zyakusama zyakwe akusamba amubili. Amana kusamba, anjile mumalabba, lino mupaizi ulasofwaala mane kusikila kumabbililo aazuba. 8Alakwe sikwiitenta uleelede kusanzya zyakusama zyakwe akusamba amubili, elyo ulasofwaala mane kusikila kumabbililo aazuba. 9-Lino umwi muntu uusalala akukule musizi wampwizi, ausowele mubusena busalala anze lyamalabba. Lino ulabambilwa imbungano yabana baIsrayeli, ube wamaanzi aabusofwi aakusalazya zibi. 10Nkabela oyo muntu uukukula musizi wampwizi, alakwe uleelede kusanzya zyakusama zyakwe akusofwaala mane kusikila kumabbililo aazuba. Ngumulao walyoonse kubana ba-Israyeli akumweenzu uukalakala akati kabo,\n11-Kufumbwa muntu uuguma mutunta wamuntu ulasofwaala mazuba aali musanu aabili. 12-Uleelede kulisalazya mubuzuba bwatatu amubuzuba bwamusanu aabili, kuti asupuke, Na wabula kulisalazya mubuzuba bwatatu amubuzuba bwamusanu aabili, tasupuki pe. 13-Kufumbwa muntu uuguma mutunta wamuntu naba omwe uufwide, pele talisalazyi, oyo muntu wasofwaazya cikombelo ca-Jehova, lino oyo muntu ulatandwa kuzwa kuba-Israyeli. Takakasansailwa maanzi aakusalazya busofwi, aboobo ulisofweede; busofwi bwakwe mobucili mulinguwe.\n14Ngooyu mulao wamuntu uufwa mucilao, Kufumbwa muntu uunjila mucilao eco, azintu zyoonse zili mulincico, zyoonse zilasofwaala mazuba aali musanu aabili, 15-Acibelesyo cimwi acimwi cijalukide, citakwe civunisyo, cilasofwaala. 16Kufumbwa muntu uuli musokwe uuguma muntu uujayidwe apanga, nanka mutunta, nanka cifuwa camuntu, nanka kabanda, oyo muntu ulasofwaala mazuba aali musanu aabili. 17Lino kumuntu uusofweede babweze itwe lyacipaizyo cazibi, batile maanzi aaenda mpoonya awo munongo; 18-lino umwi muntu uusalala abweze musamu wahisopo akuunika mumaanzi, asansaile cilao, azibelesyo zyaco zyoonse, abantu boonse ibakali mulincico, akuliyooyo iwakaguma cifuwa na uujayidwe na mutunta na kabanda. 19-Muntu uusalala asansaile muntu uusofweede mubuzuba bwatatu amubuzuba bwamusanu aabili. Lino mubuzuba bwamusanu aabili alisalazye, asanzye zyakusama zyakwe, asambe amubili, nkabela kumabbililo aazuba ulasalala.\n20-Pele muntu uusofweede uutalisalazyi, oyo muntu ulatandwa kumbungano, nkaambo wasofwaazya cikombelo ca-Jehova; nkaambo takwakasansailwa maanzi aakusalazya busofwi, aboobo ulisofweede, 21Kuyooba mulao walyoonse kulimbabo. Kufumbwa muntu uusansaila maanzi aakusalazya busofwi uleelede kusanzya zyakusama zyakwe; ayooyo uuguma maanzi aakusalazya busofwi ulasofwaala mane kusikila kumabbililo aazuba. 22-Alimwi kufumbwa cintu ncaguma oyo muntu uusofweede, cilasofwaala acalo; amuntu uuciguma ulasofwaala mane kusikila kumabbililo aazuba.


Leza Wakalenga Adamu a Eva | Ziiyo Zyabana Zyamu Bbaibbele\nJehova wakalima muunda mubusena bwiitwa kuti Edeni. Muunda ooyu wakazwide maluba, zisamu, alimwi abanyama. Mpoonya Jehova wakalenga muntu wakusaanguna, Adamu, akumufwulida mumpemo. Sena ulizyi cakacitika? Muntu ooyu wakaba muumi! Jehova wakabikka Adamu kuti kalanganya muunda, alimwi akubaulika mazina banyama boonse.\nJehova wakapa Adamu mulawo uuyandika kapati. Wakaambila Adamu kuti: ‘Ulakonzya kulya micelo kuzisamu zyoonse, ccita buyo comwe cilibedelede toyelede kulya kulincico pe. Ikuti walya micelo yaco, ncobeni uyoofwa.’\nNokwakainda ciindi, Jehova wakati: ‘Ndilamupangila sikumugwasyilizya Adamu. Aboobo Leza wakooneka Adamu ŋonzi zyalufwu, mpoonya wakagwisya kabambo komwe kuli Adamu akulenga mukaintu wakwe. Zina lyakwe wakali Eva. Ba Adamu a Eva bakaba mukwasyi wakusaanguna. Ino Adamu wakalimvwa buti kujatikizya mukaintu wakwe? Adamu wakakkomana cakuti wakaamba kuti: ‘Amubone Jehova ncaapanga kuzwa kukabambo kangu! Ee kaka! Ooyu muntu tulikozyenye.’\nJehova wakaambila ba Adamu a Eva kuzyala bana akuzuzya nyika. Wakali kuyanda kuti kabakkomene kubelekela antoomwe kupanga nyika yoonse kuba paradaiso, naa muunda weebeka, mbubonya mbuli muunda wa Edeni. Pele zintu tiizyakeenda bweelede pe. Nkaambo nzi? Tulaiya zinji mucibalo citobela.\n“Ooyo wakabalenga kuzwa kumatalikilo, wakalenga mwaalumi amukaintu.”—Matayo 19:4\nMibuzyo: Ino Jehova wakamupa mulimo nzi Adamu? Ino ncinzi icakali kuyoocitika ikuti ba Adamu a Eva balya kucisamu Leza ncaakabakasya?


Ciyubunuzyo 1 | Bbaibbele Lili a Intaneti | Bbaibbele lya Busanduluzi Bwanyika Mpya\nMatayo Marko Luka Johane Milimo Baroma 1 Bakorinto 2 Bakorinto Bagalatiya Baefeso Bafilipi Bakolose 1 Batesalonika 2 Batesalonika 1 Timoteyo 2 Timoteyo Tito Filimoni Bahebrayo Jakobo 1 Petro 2 Petro 1 Johane 2 Johane 3 Johane Juda Ciyubunuzyo 1 2 3 4 5 6 7 8 9 10 11 12 13 14 15 16 17 18 19 20 21 22\n1 Ciyubunuzyo cakapegwa a Jesu Kilisito, eeco ncaakamupa Leza kuti atondezye bazike bakwe izyintu zyeelede kucitika lino-lino. Eelyo walo wakatuma mungelo wakwe akuciyubununa muzitondezyo kwiinda mulinguwe kumuzike wakwe Johane, 2 ooyo iwakapa bumboni kujwi ndyaakaamba Leza akubumboni mbwaakapa Jesu Kilisito, inzya, kuzyintu zyoonse nzyaakabona. 3 Ulikkomene ooyo waabala cakupozya alimwi abaabo bamvwa majwi aabusinsimi oobu, alimwi ibabamba zyintu zilembedwe mumo; nkaambo ciindi cibikkidwe cili afwaafwi. 4 Ndime Johane nendilembela mbungano zili ciloba zili mucooko ca Asiya kuti: Amube aluzyalo lwa Leza alimwi aluumuno kuzwa kuli “Yooyo uuliko, wakaliko alimwi uuboola,” alimwi akuzwa kumyuuya ili ciloba eeyo iili kumbele lyacuuno cakwe cabwami, 5 alimwi akuzwa kuli Jesu Kilisito, “Kamboni Uusyomeka,” “Mutaanzi kuzyalwa kuzwa kubafwu,” alimwi “Muleli wabami bamunyika.” Kuli yooyo uutuyanda alimwi wakatwaangununa kuzibi zyesu kwiinda mubulowa bwakwe mwini— 6 alimwi wakatupa kuti tube Bwami, bapaizi kuli Leza wakwe alimwi Usyi—inzya, kulinguwe akube bulemu alimwi anguzu lyoonse mane kukabe kutamani. Ameni. 7 Amubone! Ulaboola amakumbi, eelyo meso oonse ayoomubona, antoomwe abaabo bakamuyasa; alimwi bantu bamisyobo yoonse anyika bayoolyuuma acamba akulila akaambo kanguwe. Akube boobo, Ameni. 8 “Ndime Alefa a Omega,”* mbwaamba Jehova Leza, “Ooyo uuliko, wakaliko alimwi uuboola, Singuzuzyoonse.” 9 Mebo nde Johane, ndemunyoko alimwi nenditola lubazu andinywe mumapenzi, mu Bwami alimwi amukuliyumya mukuyanzana a Jesu, ndakazyi kuba ansumbu iitegwa Patimo akaambo kakwaamba zya Leza akupa bumboni bwa Jesu. 10 Kwiinda mumuuya ndakazyi kuba mubuzuba bwa Mwami, mpoonya kusyule lyangu ndakamvwa ijwi pati lili mbuli kulila kwamweembo, 11 kalyaamba kuti: “Eeco ncotiibone ucilembe mubbuku lyakuvwunga akulitumina kumbungano izili ciloba, mu Efeso, mu Simuna, mu Pegamo, mu Tiyatila, mu Sade, mu Filadelufiya alimwi amu Laodikeya.” 12 Lino ndakacenguluka kutegwa ndibone yooyo iwakali kwaambaula andime, eelyo nondakacenguluka, ndakabona zibikkilo zyamalambe zyangolida izili ciloba, 13 alimwi akati kazibikkilo zyamalambe kwakali umwi uuli mbuli mwana wamuntu, wakasamide cisani cilamfwu icakali kusika kumaulu, alimwi kucamba wakalyaangide lutambo lwangolida. 14 Kunze lyaboobo, imutwe wakwe alimwi amasusu aakwe zyakali kutuba bu mbuli boya bwambelele butuba, mbuli caanda, alimwi meso aakwe akali mbuli mulilo uuvwilima; 15 alimwi maulu aakwe akali mbuli mukuba mubotu nouŋaima mubbibi lyamulilo; alimwi ijwi lyakwe lyakali mbuli kuvwuuma kwamaanzi manji. 16 Alimwi mujanza lyakwe lyalulyo wakajisi nyenyeezi zili ciloba, alimwi mukanwa lyakwe mwakali kuzwa panga damfwu libosya, ilikwengedwe koonse-koonse, alimwi busyu bwakwe bwakali mbuli zuba mbolimweka nolibala kapati. 17 Lino nindakamubona, ndakawida kumaulu aakwe mbuli muntu uufwide. Mpoonya wakandijata ajanza lyakwe lyalulyo akwaamba kuti: “Utayoowi pe. Ndili Mutaanzi a Musyaalizi, 18 alimwi ooyo uupona; ndakalifwide, pele bona, ndilapona lyoonse mane kukabe kutamani, alimwi ndijisi makkii aalufwu aa Cikkalilo Cabafwu.* 19 Aboobo kozilemba zyintu nzyowabona, azyintu iziliko lino alimwi azyeezyo zitiicitike zyainda eezyi. 20 Lino kujatikizya maseseke aa Leza aanyenyeezi zili ciloba nzyowabona mujanza lyangu lyalulyo, alimwi aazibikkilo zyamalambe zyangolida izili ciloba: Inyenyeezi zili ciloba ziiminina bangelo bambungano zili ciloba, mpoonya zibikkilo zyamalambe zili ciloba ziiminina mbungano zili ciloba.\n^ Naa, “Ndime Matalikilo a Mamanino.”\nMabala Amusale naa muyanda kukkopa zyakamwaigwa izyakalekkoodwa Busanduluzi bwa Nyika Mpya bwa Magwalo aa Banakilisito aa Chigiliki